ЖУДА ТАНИШ МАНЗАРА « Ўзбекистон Халқ Ҳаракати\nЖУДА ТАНИШ МАНЗАРА\n23 September 2019 - 22:02\nВақтим тиғизлиги ва баъзи оилавий ишларим боис блогерлар Тўлқин Остонов ва Рустам Каримларнинг аввалги суд мажлисларига бора олмаган эдим. Бугун, 2019 йил 23 сентябрь куни, улар устидан олиб борилаётган суд мажлисига илк маротаба бордим.\nБугунги мажлисда адвокатларнинг талабномасига биноан қўшимча гувоҳлар (бир холис, бир “участкавой” ва бир тезкор ходим) томонларнинг саволларига жавоб беришди.\nХолис ҳам, участковой ҳам, “опер” ҳам саволларга жавоб беришда чалкашликларга йўл қўйишди ва тергов идоралари жуда кўп қонунбузарликларга йўл қўйганини фош қилишди.\nМасалан, тергов хужжатларида Рустам Карим ва Тўлқин Остоновларнинг телефонларини олиб қўйишда иштирок қилган холис деб расмийлаштирилган йигит: “Судланувчиларнинг телефонлари қаерда, қачон ва ким томонидан олиб қўйилди?” – деган саволга: “Билмайман. Мени Олмазор РОВДсига холис сифатида олиб киришганида буларнинг телефонлари стол устида олиб қўйилган эди”, – деб жавоб берди ва телефонлар баённома тузишдан олдин (ноқонуний) олиб қўйилганини билдириб қўйди.\nТошкентдаги “Ҳазрати имом” мажмуасида жойлашган Ўзбекистон Мусулмонлар идорасида, гўёки, “Тўлқин Остонов ва Рустам Каримлар томонидан содир этилган майда безорилик”ни расмийлаштирган участка нозири ҳам, баённомани воқеа жойида эмас, Олмазор ИИБда тўлдирганини айтди. “Участкавой” жаноблари “воқеа” ҳақида 1002 га хабар берган фуқароларни ва жабрланувчиларни кўрмаган ҳам экан.\nПрокурор ва судьянинг: “Воқеани РОВДда расмийлаштирибсиз. Жабрланувчилар билан суҳбатлашмабсиз. Нега баённомани соат 15ларда тузиб, айбланувчиларни, дарров, икки соатдан кейин, соат 17ларда маъмурий судга жўнатдингиз?” – деган саволига участка инспектори: “Терроризм” болалари менга хабар беришди, мен уларнинг айтганлари асосида баённома туздим. Мен уларга ишонаман” – деб жавоб берди ва судланувчилар Олмазор тумани ИИБ терроризмга қарши курашиш бўлими ходимлари қистовида маъмурий судга юборилганини билдириб қўйди.\n“Участковой”ни том маънода Рустам Карим карахт қилиб қўйди. Рустам Карим ундан: “Бизни маъмурий судга олиб борганингизни иддао қиляпсиз. Ўша куни менинг паспортим ёнимда ҳам, уйимда ҳам йўқ эди. Паспортсиз судланувчини суд қабул қилмайди. Паспортимни қаердан олдингиз?” – деган эди, “участкавой” жавоб бера олмай қолди. “Чунки Сиз ўша куни на баённома тузилганда, на судга борганимизда, на судланганимизда йўқ эдингиз. Сиз бизни, биз сизни ҳозир шу ерда, айни пайтда илк маротаба кўриб турибмиз” – деди Рустам Карим.\nОлмазор тумани ИИБ терроризмга қарши курашиш бўлимидан келган тезкор ходим эса адвокат ва жамоат ҳимоячисининг саволларига жавоб беролмай тураверди. Жамоат ҳимоячиси Руҳиддин Комиловнинг: “Сиз терроризмга қарши курашиш бўлими ходими экансиз. Буларнинг майда безорилик қилганликлари учун қўлга олибсизлар. Терроризмнинг майда безориликка қандай алоқаси бор? Ёки Олмазор ИИБда терроризм майда безорилик ҳисобланадими?” – деган саволига “опер”тўра: “Тезкор хабар бўлди” – деб тураверди.\nХуллас, учовлоннинг жавобларидан ушбу айблов ва жиноий ишнинг буюртмалиги яққол намоён бўлди.\nКейинги суд мажлиси 30 сентябрь соат 11.00га белгиланди.\nФотосурат Тўлқин Остоновнинг саҳифасидан олинди


АҚШ эронпараст қуролли гуруҳларга қарши ҳужум бошлади | Qalampir.uz\nАҚШ эронпараст қуролли гуруҳларга қарши ҳужум бошлади\nОлам\t28 Июнь 10:10 7997\nАмерика Қўшма Штатларининг Ҳарбий-ҳаво кучлари кеча, 27 июнь куни Ироқ ва Сурия чегарасидаги эронпараст қуролли гуруҳларга қарши ҳаво ҳужумларини бошлади. Бу ҳақда Пентагон ўзининг веб-сайтида хабар берган.\nАҚШ Мудофаа вазирлиги ўз баёнотида тегишли кўрсатмалар АҚШ Президенти Жо Байден томонидан берилганини маълум қилган.\n“АҚШ ҳарбийлари бугун кечқурун Эрон томонидан қўллаб-қувватланадиган исёнчи гуруҳлар Ироқ-Сурия чегарасидаги минтақада фойдаланадиган нишонларга қарши ҳаво ҳужумларини бошлади. Ушбу объектлар Эрон томонидан қўллаб-қувватланадиган қуролли гуруҳлар томонидан фойдаланилгани учун танланган, чунки улар АҚШнинг Ироқдаги шахсий таркиби ва иншоотларига қарши ҳужумларни амалга оширмоқда”, дейилган хабарда.\nМаълумотларга кўра, зарбалар Суриянинг иккита ва Ироқнинг бир жойидаги қурол-яроғ жиҳозлари ва омборхоналарига қаратилган. Пентагон маълумотларига кўра, ушбу иншоотлардан Эрон томонидан қўллаб-қувватланадиган бир неча жангари гуруҳлар, жумладан “Катаиб Ҳизбуллоҳ” ва “Катаиб Саййид аш-Шуҳад” ташкилотлари фойдаланган.\n“Эрон томонидан қўллаб-қувватланадиган гуруҳларнинг АҚШнинг Ироқдаги манфаатларини нишонга олаётган бир қатор ҳужумларини ҳисобга олган ҳолда, Президент бундай ҳужумларнинг олдини олиш учун қўшимча ҳарбий ҳаракатларни амалга оширишни буюрди”, дейилган баёнотда.\nАҚШ ҳарбийларининг қўшимча қилишича, Америка томони “эскалация хавфини чеклаш”га қаратилган “зарур ва ўринли ҳаракатлар”ни амалга оширган.\nМаълумот ўрнида, жорий йилнинг 18 июнь куни Эронда навбатдаги президентлик сайлови бўлиб ўтди. Сайловларда 60 ёшли сиёсатчи Иброҳим Раисий ғалаба қозонди. Раисий ўз навбатида Жо Байден билан учрашиш ниятида эмаслигини маълум қилганди.\nАҚШ Сурия Ироқ\n17 Сентябрь 21:16 26502\n17 Сентябрь 10:31 25752\n18 Сентябрь 20:00 19527\n18 Сентябрь 18:15 19513\n18 Сентябрь 16:23 18264


Ўзбек мигрантлари Россияга вабо, ўлат ташияптими? — Minbar\n11 сен 13:23 4 дақиқада ўқийсиз Мақолалар\n2000 рубль учун жонидан айрилди\nҲар ҳафтада Россияда қурбон бўлаётган ўнлаб меҳнат муҳожирларининг ўлимлари ҳақида хабарлар ёритилмоқда.\nУларнинг аксари йўл-транспорт ҳодисалари ва қурилишларда содир бўлмоқда.\nҚуйидаги фожиа эса одатдагидан фарқлироқ содир бўлди.\nРаменский туманида дарахт арралаётган ўзбекистонлик ишчининг устига қарағай қулаб, муҳожир воқеа жойида ҳалок бўлди.\n30 ёшли Самад Исломов бу ерга 1 йил олдин ишлашга келган эди. У амакиси ва укаси билан бирга яшаб ишлаган. Иш муаммо бўлганидан, улар турли юмушлари бажариб юришган. Шу куни дарахт арралашга Самаднинг бир ўзи борган. Бу иш учун унга 2000 рубль тўлаш ваъда қилинган эди.\n«Мигрантларни назорат қилишни кучайтириш вақти келди» номли сарлавҳа билан каттагина таҳлилий мақола эълон қилди «Мир новостей» сайти.\nРАНХиГС ва Гайдар тадқиқот институтлари мутахассислари Россияга келаётган Марказий осиёлик мигрантлар оқимини сўнгги 10 йилга таққослаганда 2019 йилда аномал даражадаги кўрсатгич бўлиб кўринмоқда, дея баҳолашди. Тадқиқотда жорий йилнинг 1 июнь ҳолатига кўра Россияда меҳнат муҳожирларининг 4 млн 400 мингдан зиёдлиги таъкидланган.\nМухбир Игорь Вересков бу маълумотлар асосида Россия учун Марказий осиёлик меҳнат муҳожирлари ҳаддан ташқари кўп, деган хулосага келган ва улардан Россияга етиши мумкин бўлган зарарлар ҳақида тўхталиб ўтган.\n«Кўпчилик ноқонуний равишда ишлайди - камида 2 млн киши. Кам иш ҳақи талаб қилишлари эвазига меҳнат бозорида носоғлом рақобат яратишмоқда. Бунинг натижасида улар маҳаллий аҳолининг даромадларини камайтириб, соя секторини кўпайтирмоқдалар. Давлатга тўланмаган солиқлар миллиардлаб рубллар келиб тушмайди. Бу масаланинг иқтисодий томони. Аммо миллионлаб мамлакат фуқароларининг соғлиги ва ҳаёти учун хавф туғдирадиган яна бир масала бор», - деб ёзади «Мир новостей» сайти.\nНашрга кўра, мигрантларнинг тиббий кўрик борасидаги ҳужжатлари шубҳали.\n«Марказий Осиё мамлакатларининг бир қанча ҳудудлари ҳанузгача геморрагик иситма, вабо, ўлатларнинг ўчоқлари бор. Россияда эса бу касалликлар аллақачонлар йўқотилган.\nКим кафолот берадики, ўз юртида маълумотнома сотиб олиб келган гастарбайтер бирон бир юқумли касалликни олиб келмайди, деб?»\nМухбир ўз мақоласи сўнггида Россияга кириб келаётган ҳар бир Марказий осиёлик меҳнат муҳожирини мажбурий тиббий кўрикдан ўтказишни таклиф қилади.\nМигрант қаерда яшасин?\nМеҳнат муҳожирлари Россия учун муаммо деб қарайдиганлар оз эмас. Яна бир мисол: «РИА Новости» да эълон қилинган «Бир хонадонга минглаб» мақоласида Москвада ИИБ томонидан ноқонуний меҳнат муҳожирларига қарши ўтказилаётган рейдлар хусусида сўз боради. Москва нолегал гастарбайтерлар билан қандай курашмоқда?\nМосква муаммоларидан бири — ноқонуний меҳнат муҳожирлиги. Бу билан чет элликларни сохта қайд («регистрация»)га қўйиш билан шуғулланиш ортиб кетди. Москва шаҳар Думаси сохта ҳужжатлар билан савдо қилувчи ташкилотларга қарши чоралар кўрмоқда, дейилади мақолада.\nИИВ маълумотлари асосида Москва шаҳри ва вилотидаги бир хонадонга қўйилган ўнлаб миграция қайдларининг бекор қилингани ҳақида фактлар келтирилган.\n«Иш фаол олиб борилмоқда. Масалан, 2018 йилда 68 мингдан ортиқ киши ноқонуний қўйилгани учун миграция қайдидан чиқариб юборилган. Бу олдинги йилга қараганда уч баробар кўпдир, - дейди РИА Новостига ИИВ миграция бошқармаси вакили Юрий Конобеевский.\nМақоладаги қиссадан ҳисса шуки, эндиликда сохта регистрациялар учун қамалиш мумкин, Шаҳар Думаси бу борадаги маъмурий жавобгарликни 3 йилгача қамоқ жазоси берилишига айлантириш бўйича қонун лойиҳасини тайёрлашган.\nЎзбекистон: ҳар бешинчи киши пул ўтказмалари ҳисобига яшамоқда\nЎзбекистондаги «Ижтимоий фикр» жамоатчилик фикрини ўрганиш маркази ўтказган мамлакатдаги миграция билан боғлиқ жараён тўғрисидаги сўровнома русийзабонлар орасида шундай янгради.\nМиграция бўйича асосий йўналиш - Россия. Ҳар уч респондентнинг бири муносиб иш ҳақи эвазига ватанида қолишга рози. Ҳар беш кишидан бири хориждаги яқинидан мунтазам равишда моддий кўмак олади каби мисолларни келтиради манба.\nСайтга кўра, меҳнат муҳожирлиги - дангасалар танлови. Улар ўзбекистонлик социологлар меҳнат муҳожирларининг ижтимоий қиёфасини чизганлигини ҳам билдиришди.\n«Ўрта ёшлардаги ўрта маълумотли, ўзига паст социал қатлам деб қаровчи эркак ва аёл» дея далил келтирилади мақолада. Шунингдек, ўзбекистонлик муҳожирлар «алоҳида куч ва маълумот талаб қилмайдиган, тез пул ишлаш»га интилишади, деган хулосага келган социологлар.\nМитишида муҳожир педофилликда айбланмоқда\nЮқоридагилар миграция борасидаги таҳлилий мақолалар эди. Меҳнат муҳожирларининг ўзлари-чи, улар ҳақида бир хафтада қандай хабарлар эълон қилинди.\nАфсуски, ҳозирча салбий хабарлар кетма-кетлиги. Биргина мисол, Митишида Ўзбекистон фуқароси педофилликда айбланмоқда.\nРоссия оммавий ахборот воситалари тарқатган маълумотларга кўра, Россияга ишлашга келган ўзбек йигит ҳовлини айланиб, у ерда ўйнаётган 8-10 ёшли қизчаларни телефонига тасвирга олган. Кейин эса қизчаларни музқаймоқ билан меҳмон қилишни таклиф қилган. Рози бўлган қизчаларни уйига таклиф қилган.\nАйни пайтда маҳкамада сўроқ бераётган муҳожир "оила қуриш" истагида бўлганини айтган, деб ёзмоқда рус нашрлари.\nЎзбекистон Россия муҳожирлар халқ таълими меҳнат мигрантлари меҳнат муҳожири\nКеча, 14:07 4 дақиқада ўқийсиз\nЖаҳон Соғлиқни сақлаш ташкилоти: Ўзбекистонда ҳар йили 700 дан ортиқ эркак ва 600 га яқин аёл ўзини ўлдиради\n10 сен 17:30 5 дақиқада ўқийсиз\n30 авг 21:56 1 дақиқада ўқийсиз\n30 авг 14:28 1 дақиқада ўқийсиз


Ўзбек давлатчилик тарихи ва маданияти шаклланишида ўзининг моҳирона сиёсати ва бой шеърий мероси билан ўчмас из қолдирган Заҳириддин Муҳаммад Бобурнинг фақат юртимиз тарихида эмас, Ҳиндистон халқлари тариҳида ҳам юксак ўринда туради. Улуғ аждодимизнинг тарихи ва маънавий мероси бир қанча ҳамюрт олимларимиз ва чет эллик тарихчилар томонидан турли жиҳатлардан ўрганилган.\nҚуйидаги мақолада ана шу машҳур тарихнинг кам эътибор қаратилган жиҳатларидан бири-Мирзо Бобурнинг тасаввуфий қарашлари ҳақида сўз юритамиз.\nТарихга назар солсак, ХIII ва ХV асрларда, хусусан, Бобур яшаган даврда Мовароуннаҳр ҳудудида тасаввуф таълимотлари кенг тарқалган ва ривожланган эди. Бунинг натижасида мазкур ҳудудда истиқомат қилган халқлар турмуш тарзида сўфийларнинг ўрни аҳамиятли бўлиб, ўша давр ижтимоий ва сиёсий жараёнларида фаол иштирок этишган ва оддий халқ орасида ўзига хос ҳурмат ва мартабага эга бўлишган.\nМирзо Бобур тасаввуф, ундаги тариқатлар ва вакилларини ҳурмат қилган. Буни биз ўша даврдан қолган ёзма манбалар ҳамда яқн ўтмишда қилинган тадқиқотларда ҳам кўришимиз мумкин. Туркиялик етук олим Маҳмуд Асъад Жўшон ўзининг “Ислом, тасаввуф ва ахлоқ” асарида: “Темурийлардан Заҳириддин Муҳаммад Бобур улуғ шайх Саид Амир ибн Мавлоно Жалолиддин Хожаги Косоний Махдуми Аъзам ҳазратларини ўзига маънавий пир деб билганлар, у кишига қўл бериб, насиҳатларига амал қилганлар” – деб ёзади.\nЯна бир олим Б.Тўраев Махдуми Аъзамни нафақат Мовароуннаҳр ёки Хуросон, балки Ҳиндистонда ҳам ўзига пир деб билувчилар кўплаб топилиши, темурий шоҳлар ичида Заҳириддин Муҳаммад Бобур бу улуғ зотга мурид бўлганлигини алоҳида таъкидлаб, юқорида келтирилган маълумотни қувватлайди.\nЎз навбатида Махдуми Аъзам ҳам Мирзо Бобурга алоҳида ҳурмат билан қараган ва унга бағишлаб “Бобурия” номли риола ҳам ёзган. Олимнинг мазкур асари аслида Заҳириддин Муҳаммад Бобурнинг Хожа Аҳрор Валийнинг “Рисолаи волидия” асари ҳақидаги хатига жавоб эди.\nЗаҳириддин Муҳаммад Бобур Хожа Аҳрор Валий ва у кишининг авлодларига ҳам катта ҳурматда бўлган. Мирзо Бобурнинг исмини ҳам Ҳожа Аҳрор айтгани ҳақида тарихий маълумотлар ҳам мавжуд. Хожа Аҳрор ҳазратлари ва Бобур ўртасидаги муносабатлар унинг шоҳ асари бўлмиш “Бобурнома”нинг ҳам бир қанча жойларида ўз аксини топган. У ҳаёти давомида Нақшбандия тариқати пир ва муршидларининг ўгитларига амал қилган.\n1528-1529 йилларда пирининг “Рисолаи Волидия” асарини шеърий усулда ўзбек тилига таржима қилади. Мазкур таржимада Бобур Хожа Аҳрорга берган таърифи орқали у зотга қанчалик даражада ихлос ва эҳтиромда бўлганини билиб олишимиз мумкин.\nНақшбандия тариқатига Мирзо Бобурнинг кейинги авлодлари ҳам ҳурмат ва эҳтиромда бўлишиб, насиҳат ва ўгитларига амал қилганлар.\nХулоса қилиб айтадиган бўлсак, Заҳириддин Муҳаммад Бобур ўзининг сиёсат юритишида диний эътиқодлар ва тасаввуф таълимотларига амал қилган. Бу орқали давлатдаги турли миллат вакиллари ўзаро тинч-тотув яшаши, ижтимоий ҳамкорлик, диний бағрикенглик, миллатлараро тотувлик таъминланган. Мазкур диний сиёсат ўзида исломий қадриятлар ва маданиятнинг устунлигини намоён қилиши билан бирга бошқа дин ва эътиқодларига ҳурмат билан муносабатда бўлишни ҳам тақозо этади. Шу сабабли у фақат ўз ҳукмдорлиги давридагина эмас, балки 300 йилдан ортиқ ҳукмронлик қилган бобурийлар сулоласи давридаги жамият, маданият, цивилизация, динлар ва диний эътиқодларга нисбатан бағрикенглик, сабр-тоқатлилик қадриятларининг тамал тошини қўйиб кетган эди.\nЎзбекистон халқаро Ислом академияси 2-курс магистранти\n Маҳмуд Асъад Жўшон. Ислом, тасаввуф ва ахлоқ. -Т.: 1999. - Б. 236.\n Тўраев Б. Саййид Аҳмад ибн Мавлоно Жалолиддин Хожагий Косоний рисолати. -Т.: 1995. - Б. 20\nДругие материалы в этой категории: « Иссиқ таомда барака йўқ!\tБош омон бўлиб ёш узайишига сабаб бўладиган амал »


Ботил савдо - Hidoyat.uz\nАсосий саҳифа Мақолалар Ботил савдо\nЧоп этилди Iyul 5, 2020 Ботил савдоda fikr bildirishni o'chirish\n“Ботил” сўзи луғатда пуч, асоссиз бўлмоқ маъноларини билдиради. Шариатда ботил савдо деб, рукни ёки маҳаллига халал етган савдо ёки асли ва васфи шаръий бўлмаган савдога айтилади.\nСавдонинг рукни деганда ижоб ва қабул, яъни сотувчи “сотдим”, харидор “олдим” дейиши тушунилади. Ижоб ва қабул ақли расо, балоғатга етган кишидан содир бўлиши керак. Ақли тўлмаган ёш бола ва мажнунники ҳисобга олинмайди.\nИкки савдолашувчидан бири норози бўлса, савдо рукнига халал етади ва савдо ботил бўлади.\nСавдонинг маҳалли деб савдо молига айтилади. Бунда сотиладиган мол ношаръий бўлмаслиги керак.\nИжоб ва қабул мол савдонинг асли ҳисобланади. Васф деб рукн ва маҳаллидан ташқари нарсалар айтилади. Масалан, ўзи йўқ нарсани сотиш ёки савдода шариатга зид шарт қўйиш. Нотўғри шартга мисол: “Бу матони ундан иккита кийим тиктириб берсанг, сотиб оламан”, дейиш ёки “Буни ҳеч кимга сотмаслигинг шарти билан сотаман”, дейиш.\nДемак, савдода икки тараф розилиги ёки сотилаётган нарса аниқ ва шариатга мувофиқ бўлса, ҳамда қўйилган шарт шариатга зид бўлмаса, савдо тўғри бўлади. Юқоридаги иллатлардан биронтаси юзага келса, савдо ботил ҳисобланади. Яъни савдо савдо бўлмайди. Савдога ботил аралашгани сабаб мулкдорлик ҳуқуқи бекор ҳисобланади. Сотиб олинган мол – эгасига, пул – сотувчига ҳаром бўлади.\nБотил савдо турлари:\n1. Йўқ нарсани сотиш. Ибн Умар розийаллоҳу анҳумодан ривоят қилинади: “Расулуллоҳ соллаллоҳу алайҳи ва саллам ҳомиланинг ҳомиласини сотишни ман қилдилар. Бу жоҳилиятдаги бор савдо эди. Бир одам туяларни туққунича ва унинг қорнидаги ҳам туққунича сотиб олар эди” (Имом Бухорий, Имом Муслим, Абу Довуд, Термизий ривояти).\n2. Қўлига тутқазиш мумкин бўлмаган нарсани сотиш. Масалан, учиб юрган қушни сотдим, дейиш.\n3. Нажас ва нажас аралашган нарсаларни сотиш.\nҲанафий мазҳаби бўйича ўлимтик, тўнғиз, хамр (маст қилувчи) ва қонни сотиб бўлмайди. Ҳайвон гўнгини сотиш жоиз.\nЭнди ўсиб чиқаётган ёки чиққан майса экинни (масалан, пиёз, картошка, буғдой ва шунга ўхшаш) ўлчовли қийматда олдиндан сотиш ботил. Дарахтнинг бир неча йиллик мевасини олдиндан сотиш ботил. Ерни ижарага бераётиб, “Нима эксанг экавер, ҳосилнинг бунчасини берасан”, дейиш ботил. Чунки нима экилиши, тарафларнинг харажати, муддат кўрсатилиши керак эди. Бу ердагиси эса ботил шарт.\n“Мухтасари виқоя” китобида қуйидагича келтирилади: “Қон, ўлимтик, ҳур инсон ва унга тобе нарсалар каби мол бўлмайдиган нарсалар савдоси ботилдир. Хамр (маст қилувчи) ва тўнғиз каби мусулмонга мол бўлмайдиган нарсаларнинг савдоси ҳам ботил. Қориндаги ҳомила, садафдаги луълуъ ва елиндаги сут каби оқибати ноаниқ нарсалар савдоси жоиз эмас. Умуман, оқибати номаълум нарсанинг савдоси жоиз эмас. Яйловни сотиш ҳам, ижарага бериш ҳам жоиз эмас. Асаларини уясиз сотиш жоиз эмас. Одамдан олинган нарсаларни (соч, тирноқ, аёл кишининг сути ва шунга ўхшашлар) сотиш ҳам ножоиз. Нажш ва нархига икки тараф рози бўлиб турган савдо устига савдо қилиш макруҳ. Азон вақтида савдо қилиш ҳам макруҳ”.\nШунингдек, бозорга мол олиб келганни авраб арзон нархга олиш учун олдини тўсиб чиқиш макруҳ.\nХулоса қилиб айтсак, мусулмон киши савдога оид илмни ўрганиши керак. Умар ибн Хаттоб розийаллоҳу анҳу: “Савдо илмини яхши ўрганмаган киши бозоримизга кирмасин”, деганларининг ҳикмати ҳам шундан. Чунки киши билмаган ҳолида гуноҳкор бўлиб қолиши, бошқалар билан низога бориши, бировнинг ҳақини еб қўйиши мумкин. Аллоҳ таоло ундай ҳолдан асрасин.\n“Кифоя” китоби асосида Абдулла ДЕҲҚОН тайёрлади.\nОлимлар коронавируснинг янада юқумлироқ штаммини аниқлашди


сақлаш, маданият ва спорт масалалари бўйича маслаҳатчисининг ўринбосари лавозимига тайинланган. Бу ҳақда «Davletovuz» канали хабар берди. Бунгача ...\nасосан Фазлиддин Каримович Умаров Давлат солиқ қўмитаси раиси ўринбосари лавозимига тайинланди. Бу ҳақда қўмита матбуот хизмати хабар ...\nишлаётган Абдулла Абдисаламович Азизов Давлат солиқ қўмитаси раиси ўринбосари лавозимига тайинланди. Бу ҳақда қўмита матбуот хизмати хабар ...\nхабар берди. Жасур Шамсиев «Ўзтрансгаз» АЖ бошқаруви раиси биринчи ўринбосари лавозимига тайинланган. Бунгача у «Шўртаннефтгаз» МЧЖ директори ... лавозимига тайинланган. Бунгача у «Шўртаннефтгаз» МЧЖ директори ўринбосари бўлиб ишлаган. Шаҳзод Алиризаев «Ўзбекнефтгаз» АЖ бошқаруви ...\nПрезидентининг 2019 йил 17 сентябрдаги қарори билан Молия вазирининг ўринбосари лавозимига Эргашев Абдимухтор Эргашевич тайинланди. Бу ҳақда ... вазирлиги қишлоқ хўжалигида иқтисодий ислоҳотлар масалалари бўйича ўринбосари вазифасини вақтинча бажарувчи; 2018-2019 й.й. – Ўзбекистон ...\nйиғилиш бўлиб ўтди. Йиғилишда Ўзбекистон Республикаси Бош вазири ўринбосари Азиз Абдуҳакимов, лавозимга янги тайинланган Шерзод Ботиров, ... билдирган. Йиғилишда Давлат тест маркази директорига яна бир ўринбосар тайинланганлиги эълон қилинди ва тайинлаш тўғрисидаги Вазирлар ...\nДин ишлари бўйича қўмита раисига яна бир ўринбосар тайинланди\nВазирлар Маҳкамаси ҳузуридаги Дин ишлари бўйича қўмита раисининг ўринбосари этиб тайинланди. Бу ҳақда «Ҳуқуқий ахборот» канали хабар бермоқда. Аввалроқ, Абдуғофур ... Вазирлар Маҳкамаси ҳузуридаги Дин ишлари бўйича қўмита раисининг ўринбосари – Диний ижтимоий жараёнларни ўрганиш ахборот-таҳлил маркази ...\nВазирлар Маҳкамаси ҳузуридаги Дин ишлари бўйича қўмита раисининг ўринбосари – Диний ижтимоий жараёнларни ўрганиш ахборот-таҳлил маркази ...\nвилояти ҳокимининг ўринбосари - Инвестициялар ва ташқи савдо бошқармаси бошлиғи лавозимида Абдусаломов Жамшид Абдусаломович 2019 йил 30 майдан эътиборан иш бошлади.Бу ...\nМарказий банк раисининг ўринбосари Илҳом Норқулов банк бошқарув раисининг биринчи ўринбосари этиб тайинланди. Бу ҳақда «ЎзА» хабар берди. У жорий йилнинг апрель ... жорий йилнинг апрель ойидан бери Марказий банк раисининг ўринбосари лавозимида ишлаб келаётган эди. Илҳом Норқулов – Тошкент ...


Толибларнинг Афғонистондаги «камбэки»: Ўзбекистон ва Марказий Осиё давлатлари учун оқибатлар – Газета.uz\nИллюстратив сурат. Ўзбекистоннинг Афғонистон билан чегараси яқинида.\nLotinchada На русском языке 16 август 2021, 10:37 Жаҳон\nХалқаро коалиция қўшинларининг Афғонистондан олиб чиқилишидан кейин вазиятнинг кескинлашуви кутилмаган воқеа бўлмади. Ушбу мамлакатда сўнгги ўн йилликлар давомида ягона давлатчилик мавжуд эмас эди, унинг ҳудудлари турли хил кучлар тасарруфида бўлиб, бўлиниб кетган эди. Шунинг учун афғон давлатчилигининг тўлақонли таназзули фақат вақтни талаб қиларди.\nАфғон ҳукуматининг таназзулга учраши маҳаллий медиа маконда «давр ҳодисаси» сифатида ёритилган, июль ойида Тошкентда бўлиб ўтган халқаро конференциядан роппа-роса бир ой ўтиб содир бўлаётганлиги қизиқ тасодиф. Бу Афғонистондаги вазиятни барқарорлаштириш — у ёки бу мамлакатда ташкил этиладиган кўп сонли анжуманлардан кўра ўта оғир ва кўпроқ омилларни талаб қилувчи жараён эканлигини яна бир бор кўрсатмоқда.\nАфғонистондаги вазиятнинг кескинлашуви Тошкентнинг айниқса 2016 йилдан кейин фаоллашган афғон масалалари бўйича ташаббусларига катта хавф туғдиради. Бироқ худди биринчи ташаббуслар мавсумига ўхшаб, иккинчи мавсумдаги ташаббуслар ҳам ҳозирча фақат кенг миқёсли ва медиа учун ғоялар билан тўлдирилган, уларни эса ҳамма вақт ҳам амалиётда тадбиқ этиб бўлмаслиги мумкин. Улар мамлакат имиджини оширишга яхши хизмат қилди, лекин ҳозирча улар аниқ бир натижалар бергани йўқ.\nАммо, шуни тан олиш лозимки, Ўзбекистондан афғон масалалри бўйича оламшумул натижаларга эришишни талаб қилиш ҳам мантиққа зид. На Ўзбекистон, на Марказий Осиёнинг бошқа давлатлари ушбу мамлакатдаги воқеалар ривожига таъсир кўрсата олмайди.\nШунга қарамасдан, бу мамлакат ташқи сиёсатининг ушбу йўналиши ҳақида ўйламаслик керак дегани эмас. Афғон омили расмий Тошкент маҳаллий даражада ҳам, минтақавий даражада ҳам тўқнаш келадиган қатор жиддий хатарларни ўз ичига олади. Биринчи навбатда, хавфсизлик масалалари. Афғон ҳарбийлари ва фуқароларидан иборат қочқинлар оқими ва яқин келажакда толиблар билан чегаравий алоқаларни ўрнатиш зарурияти туғилиши — буларнинг барчаси чегаравий ҳудудларда вазият кескинлашувига олиб келиши мумкин.\nРасмий ҳокимиятнинг қулаши сўнгги йилларда Ўзбекистон томонидан илгари сурилган барча лойиҳалар (иқтисодий, инфратузилмавий, транспорт ва бошқалар) бўйича келишувларга хавф солади. Юртимиздаги ижтимоий барқарорлик ҳам хавф остида қолиши мумкин. Қочқинларнинг мамлакат ҳудудига жойлаштирилиши (ҳозирча эҳтимолий бўлса ҳам) ҳар доим жамиятда кескинликни келтириб чиқариш хавфи бор.\nМинтақа миқёсида «Толибон»нинг ҳокимиятга қайтиши Афғонистон Марказий Осиё минтақасининг бир қисми эканлиги ҳақидаги назарияларни ва уни минтақавий жараёнларга интеграция қилиш бўйича чорловларни кун тартибидан бутунлай чиқартириб ташлаши керак. Афғонистонни минтақага сунъий равишда қўшиш бўйича ҳаракатлар — айниқса ушбу ғоянинг Марказий Осиё сиёсий элиталари ўртасида оммалашуви ҳолатида — шундоқ ҳам оқсоқланаётган интеграция жараёнига салбий таъсир қилади. Бундан ташқари, барқарор давлатчилиги бўлмаган ва зўрға тузилган ҳокимият институтлари ташқи кучлар ёрдамисиз тезда таназзулга учрайдиган бир парча ҳудудни минтақавий жараёнларга жалб қилишга уриниш бефойда.\nУшбу мамлакатдаги эҳтимолий гуманитар инқироз минтақа учун ўзига хос синов бўлади, шунингдек, бирдамлик ҳам синовлардан ўтади. Афғон муаммоси — фақатгина ушбу мамлакат билан қўшни давлатларнинг эмас, балки бутун минтақанинг муаммоси эканлигини ҳамда Марказий Осиё мамлакатларининг хавфсизлиги уларнинг шахсий чегараларида эмас, балки бутун Марказий Осиёнинг Афғонистон билан чегараларида бошланишини тушуниш лозим.\nМарказий Осиё давлатлари Афғонистон бўйича умумий позицияни шакллантиришни ўйлашса мақсадга мувофиқ бўларди. Қўшма лойиҳаларни қандай қилиб ва қайси соҳаларда амалга ошириш бўйича биргаликда қарорга келиш ҳамда «Марказий Осиё-Афғонистон» ҳамкорлик форматининг асосларини яратиш зарур. Ўз ўрнида, Марказий Осиё-Афғонистон ҳамкорлик формати афғон ҳукумати (ҳар қандай кўринишдаги) фақат айрим ҳудудларни эмас, балки бутун мамлакат ҳудудини назорат қилгандагина самара беради.\nРасмий Тошкент эса Афғонистон бўйича сиёсатини прагматик тарзда олиб бориб, ташқи эффектга йўналтирилган ғоялардан воз кечиши керак. У ёки бу сиёсий ёки этник гуруҳ томонида турмасдан, жараёнларга аралашмаслик сиёсатини давом эттириш мантиқан тўғри бўлади. Мамлакат Афғонистон билан алоқаларда ўз манфаатларини максимал равишда аниқлаб олиши ва легитим мақомга эга ҳар қандай ҳукумат бўлганда ҳам уларни амалга оширишга уриниши лозим.\nИхтилофдаги томонлардан фақат биттасига эътибор бериш ёки турли кучлар зиддиятидан фойдаланишга уринишлар Афғонистонда иттифоқдошларни йўқотилишига олиб келиши мумкин. Шунинг учун, Ўзбекистон ҳудудида музокараларни ўтказиш ғояси самарали туюлади, лекин уни бир четга суриб қўйган афзал, бошқа давлат бундай даражадаги дипломатик манёврларни амалга ошираверсин.\nТолиблар билан музокаралар каби нозикроқ мавзу ҳақида гапирадиган бўлсак, бунда ахлоқий томонларни қидириш мантиққа тўғри келмайди. Миллий манфаатлар ва давлат хавфсизлиги манфаатлари вақти-вақти билан турли хил одамлар билан гаплашиш ва келишувга эришиш қобилиятини талаб қилади. Толиблар — Афғонистон реаллиги, на қўшни мамлакатлар, на халқаро ҳамжамият буни инкор эта олмайди. Шундай экан, улар билан мулоқот қилишга тўғри келади — камида, ушбу ҳаракатнинг турли гуруҳлари ичидаги кайфиятни ўрганиш учун, кўпи билан эса, қизил чизиқларни белгилаш ва қандайдир бўлса ҳам кафолатлар олиш учун. Умуман олганда, ҳозир халқаро ҳамжамиятнинг толиблар билан деярли глобал (қимларга бўлинган бўлса-да) диалогида иштирок этаётган барча шу билан шуғулланишга ҳаракат қилмоқда.\nСўнгги йилларда «Толибон» бир неча маротаба минтақа мамлакатларига экспансия қилиш режаси йўқлигини таъкидлаган эди. Бироқ, биринчидан, минтақа чегараларидаги ҳарбий тўқнашув (юзага келган тақдирда) — бу ҳар доим дестабилизация қилувчи омил. Иккинчидан, толибларнинг ягона тузилма эканлиги ҳақидаги гаплар шубҳа уйғотади. Тарих бир неча маротаба ушбу ҳаракатнинг турли гуруҳларида бир-биридан фарқ қилувчи режалар борлигини кўрсатган. Учинчидан, режалар ўзгармаслигига ҳеч ким кафолат беролмайди. Қуролланган радикал оломонга тўлақонли ишониш — жуда содда ғоя.\nТолибларнинг ҳар қандай баёнотлари ва кафолатларининг ишончли ёки ишончли эмаслигини улар ҳокимиятни тўлиқ эгаллаганидан сўнг биламиз. Чунки фақат ҳокимиятга келибгина, толиблар мамлакатда назоратни ушлаб қолиш ва ўз режимининг барқарорлигини қўллаб-қувватлаш учун ресурс қидириш керак бўлган ҳолатга тушади.\nФақат шундан кейингина толибларнинг ҳақиқий кун тартиби аниқлашади ва ҳозир улар музокараларда бераётган ваъдаларга тўғри баҳо бериш мумкин бўлади. Агарда улар ўзининг биринчи ҳукмронлиги давридаги каби ҳаракат қилишга қарор қилишса, уларнинг атрофидаги барчани катта муаммолар кутиб турибди. Агар ҳаракат таркибида прагматик фикрлайдиган вакиллар бўлса, улар ҳокимиятни эгаллаб, ўзларига хос жанговарликсиз ташқи дунё билан муносабатлар ўрнатишга ҳаракат қилишади. Энг ёмон сценарий эса, «Толибон» ҳокимиятга келгандан кейин ҳаракат ичидаги гуруҳларнинг бир-бирига қарши тўқнашувлари бошланиб кетиб, бу мамлакатда «барча барчага қарши» тамойилидаги урушга олиб келиши.\nҲозирча Афғонистон давлат сифатида қандай ривожланиши ноаниқ. Бу нафақат жанг майдонида, балки мамлакатдаги сиёсий гуруҳларнинг ташқи раҳнамолари ўртасидаги музокаралар жараёнида, шунингдек жараёнларга ташқи аралашувнинг, шу жумладан ҳарбий, фаоллик даражаси билан ҳам белгиланади.\nАмерикаликлар ва халқаро коалиция афғон армиясини яхши тайёрламаганми ёки армия машқларни шунчаки ўзлаштирмаганми — бу энди муҳим эмас. Афғонистонда ўтириш расмий Вашингтоннинг жонига текканлиги аниқ, ва энди у ерда рўй берадиган барча ҳодисалар халқаро ҳамжамиятнинг жим розилиги (ёки платоник эътирози) билан рўй беради.\nШунинг учун Ўзбекистон ва Марказий Осиёнинг бошқа мамлакатлари олдида қийин дипломатик манёврларни амалга ошириш вазифаси турибди. Бир томондан, Афғонистондаги вазиятнинг кескинлашуви натижасида минтақа таназзулга юз тутиши ҳақида гапирадиган ахборот хуружларига ишониб қолмаслик керак. Иккинчи томондан эса, иложи борича оқилона ва аниқ, амалга оширса бўладиган (!) иқтисодий лойиҳаларга йўналтирилган сиёсат юритиш, шунингдек фақатгина пиар мақсадида ечими учун на сиёсий, на молиявий манбалар бўлмаган масалаларга аралашишдан тийилиш керак.\nВа энг асосийси, толиблар билан диалог олиб борганда, жамоатчиликка ушбу чора мажбурий эканлиги ҳамда бу уларнинг мафкурасини ва жамиятни бошқариш услубларини оммалаштириш учун сабаб бўлмаслиги ҳақида аниқ тушунча бериш керак. Бутун минтақа учун толибларнинг Афғонистонда ҳокимият тепасига келиши эмас, балки жамият онгининг «толибонлашуви» ва уларнинг узоқ йиллардан бери ўз халқини террор қилаётган экстремистлардан адолатли ва оқилона жамият тузишга интилаётган қаҳрамонларга айлантирилиши тўғридан-тўғри хавф туғдиради.\nЮрий Саруханян — Халқаро муносабатлар соҳаси бўйича мутахассис. «Серия пенальти» Telegram-канали муаллифи.\n«Газета.uz» 6 062\nШавкат Мирзиёев ва Владимир Путин Афғонистондаги вазиятни муҳокама қилдилар 15 август 2021, 19:43\nKecha tunda afg'on samolyoti osmondan yonib tushdi


Хусусан, вилоят бўйича 1992 та объектларда 1225,4 км электр узатиш тармоқларини ва 327 та трансформатор пунктларини янгидан қуриш, модернизация ва реконструкция қилиш белгиланган. Бугунги кунга келиб, 476 та объектларда 365,1 км электр узатиш тармоқлари ва 157 та трансформатор пунктларини янгидан қуриш, модернизация ва реконструкция қилиш ишлари бажарилган.\nУшбу ишларни сифатли, лойиҳа ҳужжатлари асосида амалга оширилишини таъминлаш мақсадида жорий йилнинг июнь-июль ойлари давомида 96 та объектларда 111,61 км электр узатиш тармоқлари ва 75 та трансформатор пунктлари ҳудудий бўлим томонидан жойларга чиққан ҳолда ўраниб чиқилди.\nЎрганишлар давомида 13 та объектларда электр таъминоти лойиҳаларидан четга чиқилганлиги, 3 та объектларда ишлар сифатсиз бажарилганлиги, 9 та объектларда ўрнатилган электр қурилма ва тармоқларнинг техник ҳолатида камчиликлар аниқланди.\nАниқланган камчиликларни бартараф этиш, келгусида бундай камчиликларга йўл қўйилишини олдини олиш мақсадида “Фарғона ҲЭТК” АЖга 19 та камчиликлар юзасидан кўрсатмалар берилди. Шунингдек, ушбу кўрсатмаларни бажарилиши назоратга олинди.\n“Ўзэнергоиснпекция” Матбуот хизмати


Бош сахифа - Диққтатга сазовор жойлар - Тошкентнинг диққатга сазавор жойлари\nТошкент – Ўзбекистон пойтахти\nТошкент топонимини “Тош шаҳар” деб изоҳлайдилар. Шу сўзда маълум маънода шаҳар тирихи ҳам ўз аксини топган. Шаҳар ҳудудида тош асрига оид буюмлар топилган. Тошкентдаги қабристонлардан бирида топилган бронза кўзгулар, турли мамлакатларнинг тангалари шаҳар тарихи 2000 йилдан ортиқ эканлигидан дарак беради.\nТошкент тарихига оид илк манбалар милоднинг дастлабки асрларига тўғри келади. Жумладан, юнон олими Птоломейнинг “Географиядан қўлланма” Тошкент ҳақидаги маълумотлар асарида учрайди. Птоломей бу асарида Eр шарининг обод қисмини, 26 харитада тасвирлаган. Ана шу харитада Хитойга борадиган савдо йўли устида“Терри Лапидея” деган жой кўрсатилган. Олимлар ана шу юнонча номни “Тош қўрғон” деб таржима қилиб, уни Тошкентга нисбат берганлар.\nТошкент шаҳрининг номи ёзма манбаларда Чоч, Чочистон, Шош, Шошкент шаклларида учрайди. Чоч сўзи ҳам сўғд тилида “тош” маъносини англатади. Шош эса Чоч номининг арабича шаклидир. Чоч ёки Шош деганда Тошкент ва унинг атрофлари тушунилган.\nҚорахонийлар таркибига кирган Чоч шаҳри Х асрнинг охири – XII асрнинг бошларида бутунлай Тошкент номини олган. Амир Темур даврида (XIV иккинчи ярми – XV бошлари) қудратли қалъа, йирик ҳунармандчилик, маданият ва илм-фан, савдо-тижорат шаҳри сифатидаги мақомини тикланган.\nТошкент шаҳар тарихида Чорсу бозори асосий маркази бўлиб, бу эрга турли шаҳар ва мамлакатлардан савдогарлар келишган\nXVIII аср бошларида Тошкент бошқа шаҳарлардан анча бой ва чиройли шаҳар бўлиб, ўша даврга нисбатан маданияти ва ободончилиги баланд даражада бўлган.\nШаҳарга сув Чирчиқ дарёсидан чиқарилган Бўзсув каналининг ирмоқлари – Калковуз, Анҳор, Лабзак, Чорсу, Тарлак ва бошқа ариқлар орқали келган. Тошкент катта кўчалари бўйлаб ўтган илгариги каналларнинг қуриб қолган ўзанлари, масалан, Чорсудаги Тарлак, Лабзак ва бошқа каналларнинг ўзанлари ҳозиргача сақланиб қолган.\n1930 йилдан эътиборан Тошкент Ўзбекистон ССР пойтахти бўлиб келган. Роппа-роса 61 йил ўтиб, яъни 1991 йили Тошкент Ўзбекистон Республикасининг пойтахтига айланди.\n«Минор» масжиди 2014 йилнинг 1 октябрида муборак Қурбон Хайит байрами арафасида очилган.Бу масжид Ўзбекистондаги энг катта масжидлардан бири бўлиб, унга бир вақтнинг ўзида 2400дан ортиқ номозхонлар ўз фарзларини аъдо этадилар. Масжид қурилиш ва дизайн ишлари Президент таклиф ва тавсиялари асосида ишлаб чиқилган. Масжиднинг умумий худуди 11 гадан каттароқ, бино майдони эса — 17 700 квадрад метрдан иборатдир.\nБароқхон мадрасаси - Тошкентда қурилган Мадраса (1531/32 — XVI асрнинг 2-ярми). Ҳовли атрофида ҳужралар ва ички тарафида пештоқ бўлиб, мадрасанинг ғарбий қисми бирмунча олдинга чиққан. Пойдевори тошдан, қалин деворлари турли ҳажмдаги пишиқ ғиштдан ишланган. Баъзи жойлари синчли.\nШайх Абу Бакр Зайниддин бобо Кўйи Орифон Тошкандий (1164-1259) — шайх бўлган. Отаси Шайх Шаҳобиддин Абу Ҳафс Умар Суҳравардий, Бағдоднинг катта мутасаввифларидан бўлган, суҳравардия тариқатига асос солган.\nЮнусхон мақбараси — Тошкентдаги меъморий ёдгорлик (XV аср); Ислом университети ҳудудида жойлашган.\nТошкентнинг марказидаги Чорсу майдонида жой-лашган бўлиб, 1551-1575 йилларда Тошкент ҳокими Кўкалдош томонидан қурдирилган.\n“Тилла Шайх” жоме масжиди\n“Тилла Шайх” жоме масжиди “Мўйи Муборак” мадрасасининг ғарбида жойлашган. Уни Ҳазрати Имом даҳасининг Парчабоф маҳалласида туғилган Тилла Шайх (савдогар) қурдирган.


Чёлкасини калталатган британиялик қиз кўчага чиқа олмай қолди. Ҳамма уни ... (фото) - Zamin.uz\n23:08 / 29.11.2020\nБуюк Британиянинг Аддлстоун шаҳрида яшовчи Люси Блур карантиндан кейинги даврда хавфсиз равишда ташқарига ёки қаҳвахонага бориши мумкин бўлган кунни эслай олмайди. У ҳамиша инсонларнинг нигоҳи остида, ҳаттоки ундан бирга суратга тушишни ҳам сўрашади. Бунинг учун у бор-йўғи сочларини қисқартирган эди, деб ёзади Daily Mail.\nЯнги соч турмаги қизни шу қадар ўзгартириб юбордики, одамлар уни таниқли инглиз актрисаси Мишел Киган билан адаштирмоқда.\nИккала қиз ҳам каштан рангли ҳажмдор соч турмагида. Иккисининг ҳам табассуми ва тери ранги ўхшаш. Карантиндан кейин одатий ҳаёт кечираётган Люси нотаниш одамлардан Мишель Киганга ўхшашлигини эшита бошлади. «Одамлар мени мамлакатдаги энг чиройли қизлардан бири деб ҳисоблашларидан хурсандман», − дейди Люси.\nЛюсининг янги кўриниши унга Интернетда машҳурлик келтирди. У Instagram саҳифасига суратларини жойлаши билан дарҳол Мишель Киган профилидан ўнлаб ҳаволалар олади. Одамлар уни юлдуз деб қабул қилади ва шахсий ҳаёти, режалаштирган фильми ҳақида сўрайди.\n«Одамлар Мишель билан менинг суратларимни белгилайди. Қизиқ, у мени кўрганмикан, иккимиз эгизакка ўхшашимизни билармикан?» – дейди Люси.\nТўғри, Мишель билан ўхшашлик Люсига машҳурлик келтирган бўлса-да, қиз ўзининг юлдуз нусхаси иштирокидаги бирорта фильмни кўрмаганлигини тан олди. Лекин Люси актрисанинг Instagram саҳифасини мунтазам кузатиб боради. Шунингдек, қизларнинг гардероби ҳам жуда ўхшаш. «Замин» янгиликларини «Вконтакти»да кузатиб боринг\nИрландияда қулоқсиз қуёнча дунёга келди\n18-06-2020, 16:05, Дунё\nЗимбабведа икки ёшли қизалоқ сиртлонлар билан дўстлашиб олди (фото, видео)\n23-04-2020, 19:14, Дунё\nБританиядаги энг катта оилага эга бўлган 45 ёшли аёл 22-фарзандини дунёга келтирди\n7-04-2020, 19:53, Дунё\n21-01-2020, 18:10, Дунё\n17-08-2019, 06:34, Дунё\n12-09-2018, 09:54, Дунё


“Coscom” плюс Алоқа агентлиги тенг минус 15 фоиз\nЎзбекистондаги “Coscom” мобил телефон алоқаси компанияси февраль ойидаги ўн кунлик мажбурий фаолиятсизлик оқибатида мижозларининг 15 фоизидан маҳрум бўлди.\n“Лицензиямиз тўхтатилгандан сўнг мижозлар сони 85 фоизга тушиб қолди. Аммо фаолиятимизни тўлиқ тиклаганимиздан кейин мижозларимиз яна сафимизга қайтяпти. Уларнинг қайтиши ва сифатли хизмат кўрсатиш учун янги тариф режалари ишлаб чиқяпмиз”, - деди “Coscom” Ўзбекистон-Америка қўшма корхонаси бош директори Абраҳам Смит “Озодлик” мухбири билан суҳбатда.\nАлоқа ва ахборотлаштириш агентлиги “Coscom” қонунбузарликларга йўл қўяётгани баҳонасида унинг лицензиясини ўн кун муддатга тўхатиб қўйган эди. Натижада 7 февралдан бошлаб 10 кун давомида компания ўз мижозларига умуман хизмат кўрсатмади. Кейинги бир неча ҳафта давомида ҳам алоқа тўлиқ йўлга қўйилмади.\nА.Смит “Озодлик” билан суҳбатда февраль ойида юз берган низоларга батафсил тўхталиб ўтирмади, лекин ширкат фаолият юритаëтгани ва мижозлари ишончини оқлашга ҳаракат қилишини айтди.\nУ Ўзбекистонда мобил алоқа абонентлари сони кун сайин ортиб бораётганини айтиб, “Coscom” қисқа вақт ичида нафақат абонентлари базасини қайта тиклаши, балки унинг кўпайишига эришишига ишонч билдирди.\nАндижон воқеаларидан сўнг Ўзбекистон Ғарб ва АҚШга қарашли ноҳукумат ташкилотлар ва ширкатларни ҳайдаб чиқаришга киришиб кетганди. “Coscom” атрофида юзага келган можаролар эса унинг ҳам ёпилиши мумкинлиги ҳақида башоратлар қилинишига сабаб бўлганди. Кўпчилик кузатувчилар “Coscom” фаолиятидаги қийинчиликларга уни бошқа компанияларга арзонроқ сотиш мақсадида яратилган сунъий тўсиқлар натижаси сифатида қараган эди.\nАммо “Coscom” бош директори бундай иддаоларни рад этади.\n“Фаолиятимизда рўй берган ҳолатни Андижон воқеалари ëки Тошкент-Вашингтон ўртасида юзага келган муносабатларга боғлаб бўлмайди. 13 май воқеаларига анча бўлди¸ назаримда ҳозир Ўзбекистон ҳукумати АҚШ ҳукумати билан янги муносабатларни қуриш йўлларини изламоқда. АҚШ давлат котиби ëрдамчисининг яқинда Тошкентга қилган сафари ҳам фикримизга далил бўла олади. Шунинг учун “Coscom” Америкага қарашли ширкат бўлгани учун ўн кунга ўчириб қўйилди, деган хаëлларга бормаслик керак”, - деди А.Смит.\nУнинг сўзларига кўра, “Coscom” иши турли инстанцияларда кўрилаётган бўлса-да, бу ширкат фаолиятига ҳеч қандай таҳдид солмайди. Шунингдек, “Coscom”нинг сотилиши ҳақидаги гап-сўзларга ҳам ҳеч қандай асос йўқ.


Ҳиндистон кўпчилик сайёҳларни ўзининг ноёб архитектураси, маданияти, дини ва урф-одатлари билан доим ўзига жалб этиб келган. Бугун сизга Ҳиндистоннинг бир қанча энг гўзал жойлари ҳақидаги маълумотни эътиборингизга ҳавола этамиз.\nҲиндистон бу - эртаклар мамлакати. Бу мамлакатга келиб қолган ҳар бир инсон, ёшликдаги китобларда қизиқарли тарзда ҳикоя қилинган ва тасвирланган султонлар, гўзал саройларни, болливуд фильмлари қаҳрамонларини, гўзал қўшиқлар жарангини ёдга олади.\nБирла Мандир Ибодатхонаси, Дели\nБирла Мандир Ҳиндистоннинг қоқ марказида жойлашган, амалдаги ибодатхонаси ҳисобланади. Индуизм, буддизм ва жайнизм дин вакиллари бу ерни бемалол зиёрат қилишлари мумкин.\nАмбер, Қаҳраболи кичик қалъа\nАмбер, Қаҳраболи кичик қалъаси 16 асрда қурилган бўлиб, ҳалигача ўзининг маҳобати ва гўзаллиги билан барчани ҳайратлантиради. Тепаликлар билан қуршаб олинган қалъада Раджастхон пойтахти жойлашган бўлган.\nВаранаси – Ҳиндистоннинг энг қадимий шараҳларидан бири. Бу ер буддистлар ва жайнистлар учун энг муқаддас жойлардан бири. Бу ер ўзининг ипакдан қилинган сарилари ва гали тор кўчалари билан машҳурдир.\nЧхатрапати Шиваджи вокзали\nЧхатрапати Шивадж вокзали Мумбайда жойлашган бўлиб, барчани ўзининг бетакрорлиги ва гўзаллиги билан ҳайратлантиради. Ўзида анъанавий викториан ва готика услубини мужамссамлаштирган транзит жойларни камдан-кам учратиш мумкин.\nҲиндистон дарвозаси, Дели\nҲиндистон дарвозаси мамлакатнинг миллий ёдгорлиги ҳисобланади. Биринчи жаҳон урушида вафот этганлар хотирасига бағишлаб қурилган.\nДжайпур иншоотларида пушти тошнинг ишлатилгани боис, бу ерни "Пушти шаҳар" деб ҳам аташади. Қалъа ўзининг ноёб тўғри бурчакли тузилиши ва ажойиб кўриниши билан ажралиб туради.\nДудхсагар шаршараси, Гоа\nДудхсагар шаршараси Бхагван Махавир боғида жойлашган бўлиб, барчани кичкинтой маймунчалар кутиб олади. Гоа ва Карнатака икки штатининг чегараларида жойлашган шаршара дунёнинг энг баланд 100 та шаршаралари қаторидан жой олган.\nЧандигархдаги Тош боғи\nТош боғи катта ҳудудга эга бўлиб, унда турли ҳил қурилиш ахлатларидан ясалган кўпгина инсонлар, ҳайвонлар қиёфасидаги ҳайкаллар жойлашган.\nҚутб-Минор Делида жойлашган бўлиб, энг баланд ғишт минораси ҳисобланади. Унинг баландлиги 72,6 метрни ташкил этади.\nФтехпур Сикри – шаҳар Хоқони томонидан тўнғич ўғил фарзанди дунёга келганлиги боис қурилган. Ҳозирда бу ер ташландиқ ва чўлу-биёбон деб ҳисобланади.\nНилуфар (Лотос) ибодатхонаси, Дели\nНилуфар (Лотос) ибодатхонаси, замонавий мармар қурилиши ҳисобланиб, очилаётган Нилуфар гулини эслатади. Бетакрор кўринишга эга иншоот барча сайёҳлар эътиборини ўзига жалб этади.\nКахаджурахо бу - кўпгина брахман ва жанай ибодатхоналари жамланмасидир. Ўзининг архитектураси ва шакллари билан ажралиб туради. Ҳозирги кунгача 20 дан кўп бўлмаган қисми сақланиб қолган.\nНашр санаси: 24-01-2019


Трамп Шарлотсвиллдаги экстремистларни қоралади\n06 апрел 2020, Тошкент вақти: 08:30\nШарлотсвиллдаги намойиш пайтида олинган сурат.\nАҚШ президенти Дональд Трамп 13 август куни Шарлотсвилл шаҳридаги тўқнашувларда иштирок этган экстремистларни қоралади.\nТрамп ўз баёнотида оқ ирқчилар ва неонацистлар ҳақида гапиргани йўқ. У тартибсизликларда “кўп томонларни” айблади.\n- Рангимиз, диний эътиқодимиз, сиёсий нуқтаи назаримиздан қатъий назар биринчи навбатда биз барчамиз америкаликмиз. Биз ўз мамлакатимизни севамиз, биз Худони севамиз, биз байроғимизни севамиз, ўз мамлакатимиз билан фахрланамиз. Шунинг учун Шарлоттсвиллдаги вазият барқарорлашувини истаймиз, -деган Дональд Трамп, америкаликлар бир-бирларини ҳурмат қилишлари шартлигини таъкидлади.\n12 август куни Шарлотсвиллда оқ ирқчилар билан ўнг қанот фаоллар ва уларга қаршилар ўтказган намойиш иштирокчиларига автомобиль билан ҳужум қилинган эди.\nШаҳарда фавқулодда вазият эълон қилиниб, хавфсизликни таъминлаш учун Миллий гвардия аскарлари сафарбар қилинди.


Узоқ умр кечиришни таъминловчи 10 та оддий одат - YOSHLAR.COM - Скачать новинки музыки MP3\nУзоқ умр кечиришни таъминловчи 10 та оддий одат\nОлимлар кундалик ҳаётда барча бажариши мумкин бўлган 10 та оддий, лекин умрни узайтиришга сабаб бўлувчи одатлар ҳақида маълумот берди.\nОлимларнинг қуйида шу ҳақдаги хулосалари берилган:\nҲар куни 1 стакан шароб ичиш.\nАлкогол ичимлиги сизнинг соғлигингиз учун энг яхши восита эмас, лекин Гарвардлик мутахассислар кунига 1 стакан шароб (айниқса, қизил) юрак хуружи, диабет, атеросклероз ва бошқа касалликларнинг олдини олиш мумкинлигини аниқлашди.\nУхлаш учун энг яхши вақт 22:00 дан 6:00 гача.\nХитойлик шифокорлар энг яхши дам олиш вақтини аниқлади. Улар инсоннинг бутун аъзоларини кузатиб чиқдилар ва бу эса қайси орган қачон қайта тикланаётганлигини аниқлашга ёрдам берди. Айнан кўпроқ яшаш учун 22:00 дан 06:00 гача ухлаш керак.\nАтрофдагиларнинг фикрини ўзингизга олманг.\nАмерикаликлар бошқаларнинг фикридан кўра киши ўзининг фикри тўғри эканини таҳлил қилиб чиқиши унга кўпроқ ишонч бағишлайди, деб тушунтиради.\nҚуёш нурлари Д витаминининг энг яхши манбаи бўлгани учун, бу диабет хавфини камайтиради ва кўпинча касалликнинг сабаби бўлган руҳий тушкунликка қарши курашишга ёрдам беради.\nЛондондаги Кранли поликлиникасининг шифокорлари иссиқ сув ва турли хил совунлар бизнинг теримизни ёғларнинг ҳимоя қатламидан маҳрум қилишини айтишди. Шунинг учун душни камроқ ва эҳтиёткорлик билан қабул қилиш керак.\nПомидорни эрталаб тановвул қилинг.\nЭрталаблари помидор тановвул қилиш юрак, қон-томир касалликлари олдини олади.\nСоат қўнғироғидан халос бўлинг.\nЯпония олимлари тадқиқотларига кўра, тўсатдан баланд овоз, айниқса, қон босими юқори бўлган одамларда юрак хуружи хавфини оширади. Бундан ташқари, бундай кескин товушлар асаб тизимига салбий таъсир қилади.\nНоннинг четини тановвул қилиб туринг.\nMünster университетида немис биокимёгарлари нон четини тановвул қилишни тавсия қилишди. Нонни пишириш вақтида антиоксидантлар ҳосил бўлиб, бу йўғон ичак саратони ривожланишига тўсқинлик қилади ва организмни тозалайди.\nСигареталардан воз кечинг.\nТамаки баргларини йиғиб, қуритилгач, жуда катта миқдорда зарарли элементлар ўсимлик барглари ичида ва ҳатто микродозаларда сақланиб қолади. Бу сигареталарга қўл билан тегилганда кўпроқ юқади.\nРақс билан шуғулланиб туринг.\nФранциялик олимларнинг фикрига кўра, узоқроқ яшашнинг энг яхши усули – бу рақсни ўрганишдир. Бу узоқ умр учун жуда фойдалидир. Рақс суякларни, ўпкаларни, қон айланиш тизимини кучайтиради ва астма билан курашишга ёрдам беради. Энг муҳими, рақс давомида юқорироқ руҳда ҳаракат қилиш керак.\nКомментарии (0) | Добавить: 25.01.2018


Макка ва Мадинани боғлайдиган тезюрар поезднинг темир йўли қайта очилди\n12:30 / 18 март 445 pdf Ўқиш режими + -\nМакка ва Мадина ўртасидаги Ҳарамайн тезюрар темир йўл алоқаси шу ой охирида очилади. Ушбу хизмат 2020 йил март ойида коронавирус пандемияси сабабли тўхтатилган эди.\nIslam.ru манбасининг хабар беришича, душанба кунидан бошлаб, йўловчилар чипталарни онлайн равишда буюртма қилишлари мумкин. Поездлар Маккада, Қирол Абдулазиз халқаро аэропортида ва Мадинада тўхтайди.\nҲарамайн вице-президенти Райян Ал-Ҳарбийнинг таъкидлашича, Макка ва Мадинада саёҳатни тиклаш мақсадида поездлар хавфсизлигининг юқори даражада эканлигига тайёр бўлганидан сўнг Ҳажга борадиган зиёратчиларни қабул қилиш амалга оширилади.\nШунингдек, темир йўл яқинлашиб келаётган Ҳаж мавсумига тайёргарлик кўраётгани ва поезд ҳамда станция ходимларининг иш самарадорлигини таъминлаш мақасадида синовлар ўтказилмоқда.\nТармоқнинг янги жадвали кейинроқ эълон қилинади.\n300 км/соат тезликда ҳаракатланадиган Ҳарамайн тезюрар поездининг темир йўли 2018 йил октябрь ойида очилган.\nҚотиб кетган қалблар учун малҳам\n11:00 / 18 март 871\n14:00 / 18 март 947\n863 15:08 / 12.03.2019\n1108 08:52 / 14.11.2018\n2329 10:30 / 12.06.2019\nТиббий мутахассис ва блогер ҳамшира Юсра Буюк Британиянинг турли хил хайрия ташкилотлари билан ҳамкорликда Рамазон ойи муносабати билан соғлиқни сақлаш давоми...\n312 16:30 / 12 апрель


Шавкат Мирзиёев Озарбайжонда «йил одами» деб эътироф этилди\nетакчилари ҳамда ижтимоий-сиёсий соҳанинг машҳур арбоблари орасидан «йил одами»ни аниқлайди, деб хабар бермоқда ЎзА. 2017 йилда таҳририят қарорига ... Туркия Республикаси президенти Режеп Таййип Эрдўғон бир овоздан «йил одами» деб эълон қилинган эди. 2018 йилда эса ушбу номинацияга Россия ...\nҳуқуқларини ҳимоя қилиш жамиятлари федерацияси томонидан «йил одами» мукофотининг тақдирлаш маросими ўтказилди. — Ўзбекистон тарихида ... ўтказилди. — Ўзбекистон тарихида илк маротаба жамоат ташкилоти «йил одами»ни эътироф этмоқда, бу эса мамлакатлар ўртасидаги ҳамжиҳатликни ...\nШавкат Мирзиёев Осиёда «йил одами» деб топилди\nЎзбекистон президенти Шавкат Мирзиёевни сиёсий йўналишда «йил одами» деб эълон қилди. Ассоциациянинг қайд этишича, Шавкат Мирзиёев ...


Ҳурматли мижозлар - «Трастбанк» ХАБ\nЯнгиланган сана: 26 Ноябр 2019, 17:21\nТрастбанк” хусусий акциядорлик банки жисмоний шахслар учун “Траст-25” ва “Online Траст-25” муддатли омонатларини жорий қилди.\n“Траст-25” муддатли омонатининг минимал миқдори 1 000 000(бир миллион) сўм. Омонатга бадал киритилган кундан бошлаб 24 ой муддатга қабул қилинади. Омонатнинг дастлабки 12 ойи давомида ҳар ойда бир марта қўшимча бадал киритилиши мумкин. Омонатнинг фоиз ставкаси йилда 365 кун ҳисобидан йиллик 22% фоиз этиб белгиланган.\n“Online Траст-25” муддатли омонатининг минимал миқдори 500 000 (беш юз минг) сўм. Омонат «Trust PAY» мобиль иловаси воситасида киритилади.\nОмонатга бадал киритилган кундан бошлаб 24 ой муддатга қабул қилинади. Омонатнинг дастлабки 24 ойи давомида ҳар ойда бир марта қўшимча бадал киритилиши мумкин.Омонатининг фоиз ставкаси йилда 365 кун ҳисобидан йиллик 22% фоизни ташкил этади.\nОмонатлар “TrustPay” мобиль иловаси орқали киритилади, омонат бўйича операцияларни 24 соат давомида, ҳатто дам олиш ва байрам кунлари ҳам амалга ошириш мумкин. Бунда маблағ оферта омонатига қўйилган кун календарь кун ҳисобланади, яъни соат 23:59:59 дан кейин кирим қилинган оферта омонати кейинги календарь кунда кирим қилинган деб ҳисобланади.\nМанба: Банк Ахборот хизмати / Кўришлар: 315\nНа русском: Уважаемые клиенты\nБанк мижозлари диққатига!\nСайёр қабул вақти ўзгарди!\nТўлов тизимларининг муҳимлигини аниқлаш мезонлари белгиланди\n30 ян Акциядорларнинг навбатдан ташқари умумий йиғилиши ўтказилиши тўғрисидаги хабар\nСотиб олиш/Сотиш - 08.07.2020 14:00 дан маълумотлар\n12 Июл 2020, 06:48 (GMT+5)\nрўйҳатдан ўтганлар - 0, меҳмонлар - 12


Россиялик олимлар алюминийни сувда ёқишди - xabar.uz\n10.06.2020 10:25 0 1835\nРоссия фанлар академияси юқори ҳароратлар қўшма институти олимлари алюминийни қўшимча кимёвий бирикмаларсиз сувда ёқишнинг уддасидан чиқишди. Бу ҳақда 10 июнь, чоршанба куни институт матбуот хизматига таяниб «РИА Новости» хабар берди.\nУшбу кашфиёт металларни ёқилғи сифатида ишлатадиган экологик тоза электр қурилмаларнинг яратилишига имкон беради. Улар бензин ва дизелли двигателлардан кўра анча самаралироқ.\n«Замонавий транспорт воситалари металлдан ясалган бўлиб, ёқилғи сифатида углеводород ишлатади. Экологик тоза транспорт бунинг мутлақо акси бўлиши мумкин: углеводород конструкцион материал сифатида ишлатилади, ёқилғи сифатида эса металл ишлатилади», — дейди лойиҳа раҳбари, Россия фанлар академияси юқори ҳароратлар қўшма институти энергияни сақловчи моддалар лабораторияси бошлиғи Михаил Власкин.\nАлюминийни сувда оксидлаш учун илгари олимлар сувга ёки алюминийга турли кимёвий қўшимчаларни қўшишган.\nЭнди россиялик мутахассислар алюминийни ҳеч қандай қўшимчаларсиз ёпиқ жойда сув буғида ёқиш орқали ўз мақсадларига эришиш мумкинлигини исботлашди. Ёниш натижасида газсимон ўта тоза водород, қаттиқ алюминий оксиди ҳосил бўлади ва иссиқлик энергияси ажралади.\nРоссия углеводород ёқилғи металл транспорт алюминий


Авторлар ушын талаплар - Бердақ атындағы Қарақалпақ мәмлекетлик университети\nБердақ атындағы Қарақалпақ мәмлекетлик университетиниң\nжурналына тапсырылатуғын мақалаларға төмендеги талапларға жуўап бериўи керек\nМақала тексти (қарақалпақ, өзбек, рус, инглис тиллеринде) 12 шрифтта Times New Roman да, 1 интервал аралықта, DOC, RTF файлларында, 0,25 б.т. (4 беттен кем болмаған) көлемде тапсырылыўы керек.\nМақаланың биринши бетинде УДК номери, автордың аты, фамилиясы, әкесиниң аты, мақаланың соңында авторлар менен байланысыў мүмкин болған телефон номери, E.mail почтасының мәнзили ттолық көрсетилиў керек.\nТапсырылып атырған мақалаларға шәртли рәўиште қарақалпақ, өзбек, рус, инглис тиллеринде резюме (аннотация, summary), ҳәмде көрсетилген төрт тилде таяныш сөзлер (ключевые слова, key words) жазылған болыўы керек.\nТапсырылып атырған мақалаларға төмендеги ҳүжжетлер талап етиледи:\nа) Еки пикир (отзыв, тақриз), тапсырылып атырған мақала тараўы қәнигеси, илим докторы яки кандидатынан.\nб) Мақаланы жәриялаўға усыныў ҳаққында кафедра мәжлисиниң баяннамасы.\nв) Эксперт жуўмағы (тәбийий ҳәм техника қәнигелиги ушын)\nУсы талаплар орынланғаннан соң, мақала редакция хызметкерлери трепинен гезектеги санда жәриялаў ушын қабыл қылынып алынады.


Мбаппе ҳозирча «Реал»га керак эмас, лекин у сотиб олинади\n16:32 / 13.06.2017\n«Реал» раҳбарияти «Монако»нинг 18 ёшли ҳужумчиси Килиан Мбаппени қўлга киритиш фикридан қайтмаган.\nAS нашри тарқатган хабарга кўра, футболчи «Монако» таркибида қолиб, ЖЧ-2018 мусобақасига бориш учун ўйин амалиётига эга бўлишни мақсад қилган. Монегасклар жамоаси ҳам янги мавсумда ундан воз кечишни истамаяпти.\nБундай вазиятда «Ливерпуль», «Арсенал», «Манчестер Юнайтед» ва «ПСЖ» жамоалари ҳам талабгор бўлиб турган футболчига эга бўлиш учун «Реал» ўзига хос айёрликка қўл уради.\nҚироллик клуби ёш ҳужумчи билан шартнома имзолаб, кейин уни «Монако»га бир йил муддатга ижарага бермоқчи.\n«Монако»га ушбу футболчи трансфери учун «Реал» 135 млн евро тўлайди.\nФутболчининг ўзи бундан олдинроқ Чемпионлар лигасида ғолиблик учун курашадиган жамоа сафига ўтишни орзу қилиши, фақат ўзига асосий таркибдан жой кафолатловчи жамоада ўйнамоқчи эканини маълум қилганди.


Ўзбекистон ва Россия ҳарбийлари шартли террорчилар тўдасини “тор-мор қилди” - 04.12.2019, Sputnik Ўзбекистон\nЎзбекистон ва Россия ҳарбийлари шартли террорчилар тўдасини “тор-мор қилди”\nҲарбийлар тегишли қарор қабул қилингач, қўққисдан ҳужум бошлашди. Шартли душман объектлари ва уларнинг жанговар техникалари нишонга олишди. Ҳамкорликдаги... 04.12.2019, Sputnik Ўзбекистон\n11:25 04.12.2019 (янгиланди: 14:21 08.04.2021)\n© Пресс-служба Минобороны УзбекистанаСовместные учения "Восток–2019" военнослужащих Узбекистана и России\nҲарбийлар тегишли қарор қабул қилингач, қўққисдан ҳужум бошлашди. Шартли душман объектлари ва уларнинг жанговар техникалари нишонга олишди. Ҳамкорликдаги бўлинмаларнинг тезкор ва шиддатли ҳаракати туфайли шартли террорчилар тўдаси батамом тор-мор қилинди.\nТОШКЕНТ, 4 дек — Sputnik. Шарқий ҳарбий округ “Ғурумсарой” дала-ўқув майдонда “Шарқ – 2019” Ўзбекистон ва Россия ҳарбий хизматчиларининг ҳамкорликдаги тактик ўқув машғулотлари бўлиб ўтди. Бу ҳақда Мудофаа вазирлиги матбуот хизмати Sputnik Ўзбекистонга маълум қилди.\nСовместные учения "Восток–2019" военнослужащих Узбекистана и России\nЎқув қатнашчилари қурол-аслаҳа ва анжомлари билан 5 км масофага марш югуриш машқларини бажаришди. Бунда уларнинг абжирлиги, чидамлилиги синовдан ўтган бўлса, тоғ тайёргарлигидан мураккаб тўсиқлар йўлагидан ўтиш, ярадорларни эвакуация қилиш машқларини ҳам катта маҳорат билан бажаришди.\nШунингдек, ҳарбийлар тунги шароитда ҳам машғулотлар ўтказишди. Режага кўра, чегара худудларида қўпорувчилик ҳаракатларини режалаштирган жангари тўдани аниқлаш ва яксон қилиш вазифаси юклатилди.\nХабарда машғулотлар юксак савияда ўтгани, машқлар икки давлат ҳарбийларига тажриба алмашишлари учун катта имконият яратгани таъкидланган.


КХДР элчиси: Малайзияда ўлдирилган одам президентнинг акаси эмас\n18:40 / 20.02.2017\nКХДРнинг Малайзиядаги элчиси Кан Чол Куала-Лумпур аэропортида Ким Чен Намнинг ўлдирилиши бўйича мамлакатда олиб борилаётган терговга ишончсизлик билдирди.\nЭлчининг айтишича, ўлдирилган шахс КХДР етакчиси Ким Чен Иннинг акаси эмас, унинг исми-шарифи Ким Чол.\n«Бу воқеага бир ҳафта бўлди. Бироқ ўлим сабаблари ҳақида ҳеч қандай далил тақдим этилмади, биз малайзияликлар полициясига ишона олмаймиз. Элчихона ўлдирилган кишининг шахсини аниқлади — у КХДР фуқароси Ким Чол», — деган элчи.\nБундан олдинроқ элчи КХДР ҳукумати Малайзияда вафот этган Шимолий Корея фуқароси жасадининг ёриб кўрилиши натижаларини ушбу жараён КХДР вакиллари иштирокисиз ўтказилгани туфайли тан олмаслигини билдирганди. У шунингдек, марҳумнинг жасади зудлик билан шимоллик корейсларга топширилиши зарурлигини маълум қилганди.\nАҳмадбойга қачон ҳукм ўқилиши номаълум қолмоқда\nЯнварь ойида неча сўмлик қурилиш-монтаж ишлари бажарилгани маълум бўлди\nЎзбек футболида «сирпанчиқ қоидалар». Бизни яна нималар деб алдашган?\nЖиззах вилояти йўлларини тўла таъмирлашга қанча муддат кетиши айтилди (видеосуҳбат)\nКрасноярсклик куёв Ўзбекистондаги ўз тўйига қарзлари туфайли учиб кета олмади


Ўзбекистон Миллий энциклопедиясида вақф ҳақида қуйидаги маълумотлар келтирилган:\n“Вақф” сўзи арабчадан олинган бўлиб — мусулмон мамлакатларида давлат ёки айрим шахслар томонидан диний эҳтиёж ёки хайрия ишлари учун ажратилган мол-мулк. Вақфнома орқали расмийлаштирилади. Ер-сув, уй-жой, мактаб, масжид, шифохона ва бошқалар вақф мулки бўлиши мумкин. Ўз мулкини вақфга топширган шахс мазкур мулкка нисбатан эгалик ҳуқуқини йўқотади. Лекин унинг ўзи ёки оила аъзолари ёхуд учинчи бир шахс вақф мулкидан вақфномада қайд этилган мақсадларда фойдаланилаётганлигини аниқлаш учун вақф мулкини бошқариш ҳуқуқини сақлаб қолиши мумкин. Ўз мулкини вақф мулки сифатида топширган шахснинг фарзандлари ёки бошқа авлодлари мазкур вақф мулкидан келадиган даромадлардан нафақа олиб туриши мумкин. Вақф мулкини шариат қонуни бўйича давлат бошлиғи ёки қози назорат қилади. Бу тартиб Шарқнинг баъзи мамлакатларида ҳозир ҳам амалда.\n- «Саҳиҳайн»да ривоят қилинишича, Умар розияллоҳу анҳу: «Ё Расулуллоҳ, Менга Хайбардан бир ер тегди, мен ҳеч қачон ундан кўра яхшироқ молга эга бўлган эмасман. Буюринг, уни нима қилай?», дедилар. Расулуллоҳ соллаллоҳу алайҳи ва саллам: «Агар истасангиз, аслини сақлаб қолиб, (фойдасини) садақа қилинг», дедилар. Шундан сўнг Умар уни: сотилмайди, ҳадя қилинмайди, мерос қолдирилмайди, деб садақа қилдилар. Умар уни фақирларга, қариндошларига, қулларни озод қилишга, Аллоҳ йўлидагиларга, мусофирларга, меҳмонларга деб садақа қилдилар (Бухорий (2737) ва Муслим (1632) ривоятлари).\n- Имом Муслим «Саҳиҳ»ида ривоят қилишича, Расулуллоҳ соллаллоҳу алайҳи ва саллам дедилар: «Инсон вафот этгач, барча амаллари ундан узилади: фақат учта амали(дан савоб келиб туради): садақаи жориядан, фойдаланиб туриладиган илмдан ва ҳаққига дуо қилиб турадиган солиҳ фарзанддан (Муслим (1631) Абу Ҳурайра розияллоҳу анҳудан ривояти).\n- Жобир розияллоҳу анҳудан ривоят қилинади: «Расулуллоҳ соллаллоҳу алайҳи ва саллам асҳобларидан қай бир киши қурби етган бўлса, албатта вақф қилганди» (Ал-муғний: 5/348).\n- Қуртубий раҳимаҳуллоҳ айтади: «Имомлар ўртасида кўприклар ва масжидларни (вақф қилиб) ушлаш тўғрисида хилоф йўқдир, бундан бошқа нарсаларда ихтилоф қилганлар» (Кашфул-қиноъ: 4/240).\nАгар болаларига вақф қилган бўлса, унга ўғил-қизлар барчаси бирдек ҳақли бўладилар. Чунки, уларни унга шерик қилиб қолдирди. Мутлақ шериклик эса унда барча баробар ҳақли бўлишни тақозо қилади. Шунингдек, бирон нарсани болаларига, улардан сўнг ўзининг кейинги пуштларига деб вақф қилса, вақф ўғилларининг фарзандларига ўтади, қизларининг фарзандларига эмас. Чунки, улар бошқа бир эркакнинг пуштларидир ва ўз оталарига нисбатланадилар, улар Аллоҳ таолонинг: «Аллоҳ фарзандларингизга (тегишли мерос) ҳақида... амр қилур (Нисо: 11) ояти остига кирмайдилар. Баъзи уламолар улар ҳам фарзандлар қаторига киришини айтганлар, чунки қизлар ҳам унинг авлодлари, қизларининг болалари ҳам унинг авлодлари бўлади, деганлар. Валлоҳу аълам.\nАгар: «Болаларимга – ёки фалончининг болаларига – вақф» деган бўлса, вақф ўғил фарзандларга хос бўлади. Чунки, болалар (بنين) деганда ўғил болалар тушунилади. Аллоҳ таоло айтганидек: «(Эй мушриклар), балки қизлар (البنات) У зотники-ю, ўғиллар (البنون) сизларникидир?!»(Ват-тур: 39). Аммо, агар вақфга эга бўлувчилар бир қабила бўлса, Бану Ҳошим (Ҳошим болалари), Бану Тамим (Тамим болалари) каби, аёллар ҳам улар ичига киради. Чунки, қабила исми унинг ичидаги эркаклару аёлларни ўз ичига олади.\nАгар бир муайян шахсга вақф қўйган бўлса, масалан: «Бу Зайдга вақфдир, ундан Зайдга ҳар йили юзта (...) бериб турилади», деган бўлса, вақфнинг фойдасидан юзтадан ортганини сақлаб қўйилади. Шайхулислом Ибн Таймия раҳимаҳуллоҳ сўзларига кўра, фойдаси доим ортиқча бўлиши аниқ бўлса, уни сарф қилинади (Ал-фатавал-кубро: 4/514).\nАгар масжидга вақф қилган бўлса-ю, масжид бузилиб кетиб, унга вақфдан сарфлаш мумкин бўлмай қолса, уни ўзига ўхшаган бошқа масжидларга ишлатилади.\nИмом Бухорийнинг “Ат-тарих ал-кабир” асарида саҳобийларга оид маълумотлар


Таълим, фан ва ишлаб чиқариш интеграцияси\nТошкент шаҳридаги Ёджу техника институтида (ТЁТИ) илм-фанни ривожлантириш, тадқиқотларни ишлаб чиқариш билан интеграция қилиш, илмий фаолият натижадорлигини ошириш, иқтидорли талабалар илмий изланишлар олиб бориши учун зарур шароитлар яратиш мақсадида қатор ишлар амалга оширилмоқда. Хусусан, куни кеча ТЁТИда техника фанлари доктори, профессор Шарипов Конгратбай Авезимбетович меҳмон бўлди. Ташриф асносида, Конгратбай Авезимбетович «Муқобил энергия» ва «Лифт муҳандислиги» йўналиши талабалари учун «Таълим, фан ва ишлаб чиқариш интеграцияси» мавзусида маъруза қилди.\nМаърузанинг амалий давоми сифатида, бугунги кунда мамлакатимизда турли модификациядаги лифтларни ишлаб чиқариш бўйича етакчи ўринни эгаллаган «ТОШАФУС» МЧЖ ҚК-Ўзбекистон-Корейс қўшма корхонасига экскурсия уюштирилди.\nЭкскурсия давомида саноат корхонаси раҳбарияти ва эксперт муҳандислари талабаларимизни ишлаб чиқариш жараёнини лойиҳалашдан тортиб тайёр маҳсулотни синовдан ўтказишга қадар бўлган жараён билан таништирдилар. Амалий машғулотларни ўтказиш имкониятлари тўғрисида талабалар ўзларини қизиқтирган саволларига ҳам жавоб олдилар.\nШуни таъкидлаш лозимки, корхона раҳбарияти келгусида ТЁТИ Инновацион маркази негизида қўшма ихтисослаштирилган лаборатория ташкил қилишни таклиф қилди.


Ишлаб чиқарувчилар ва тадқиқотчилар ҳамкорлиги\nПрезидентимизнинг 2008 йил 15 июлдаги “Инновацион лойиҳалар ва технологияларни ишлаб чиқаришга татбиқ этишни рағбатлантириш борасидаги қўшимча чора-тадбирлар тўғрисида”ги қарори ижроси доирасида Нукус шаҳрида VIII Инновацион ғоялар, технологиялар ва лойиҳалар ҳудудий ярмаркаси бўлиб ўтди.\nУнда Ўзбекистон Республикаси Фанлар академияси Қорақалпоғистон бўлими, олий ва ўрта махсус таълим муассасалари ҳамда тадқиқот институтларининг 40 га яқин ишланмалари намойиш этилди.\nТадбир доирасида Оролбўйи минтақасида фаолият кўрсатаётган саноат корхоналари, фермер хўжаликлари ҳамда кичик бизнес субъектлари вакиллари таклиф қилинаётган лойиҳалар билан яқиндан танишдилар. Жумладан, қайта тикланувчи энергия манбаларидан самарали фойдаланиш, тупроқ унумдорлигини ошириш, пахта тозалаш корхоналаридаги технологик жараёнларни такомиллаштириш ва бошқа йўналишлардаги бир қатор инновацион ғоялар кўпчиликнинг эътиборини тортди.\n— Ширинмия ўсимлиги илдизини етиштиришнинг самарали усулини ишлаб чиқдим, — дейди биология фанлари номзоди Генжаназар Сабиров. — Айтиш жоизки, ушбу илдиздан олинган моддалар саноатнинг озиқ-овқат, кимё, рангли металлургия каби кўплаб тармоқларида кенг қўлланилади. Унинг шарбати эса бир қанча касалликларга даво. Мен тақдим қилган лойиҳа мазкур ўсимликни иқлим шароитимизга мослаштириш ва кўпайтиришга қаратилган.\nЯрмарка якунида тадқиқотчилар ва ишлаб чиқарувчилар ўртасида инновацион ғоялар ҳамда ишланмаларни амалиётга жорий этиш юзасидан умумий қиймати 544 миллион сўмлик шартномалар имзоланди.\nМазкур рукндаги бошқа мақолалар: « Ўзбекистоннинг сайёҳлик салоҳияти Венада тақдим этилди\tИзланиш, ташаббус ва рағбат »


Умра қилаётганлар Саудияда 30 кунгача қолишлари мумкин — Sof.uz\n4.12 22:39 211 Жаҳон\nСаудия Арабистони Ҳаж ва умра вазирлиги бошқа мамлакатлардан умра зиёратига келган 18 ёшли ва ундан катта ёшдаги мусулмонлар энди подшоҳлик ҳудудида 30 кунгача қолишлари мумкинлигини эълон қилди.\nЎтган йил охирида умра зиёрати босқичма-босқич тикланганидан сўнг хорижлик зиёратчиларга 10 кун қолишга рухсат берилган эди. Сўнгги ҳафталарда Саудия Арабистони вирусга қарши чекловларни юмшатиб бормоқда.\nСаудияда тан олинган вакциналар билан эмланган зиёратчилар умра амалларини карантинсиз бажариши мумкин. Жаҳон Соғлиқни Сақлаш Ташкилоти тасдиқлаган бошқа вакциналар билан эмланганлар эса уч кунлик карантинда бўлади.\nКарантиндан сўнг улар манфий кўрсаткичли ПЗР тести натижасини кўрсатишлари керак бўлади, шундан кейингина умра амалларини бажаришларига рухсат берилади.


Уйдан ишлаб чалғимаслик борасидаги тавсияларHaqida.net\nHome Dunyo Уйдан ишлаб чалғимаслик борасидаги тавсиялар\nБу ғалати эшитилиши мумкин, бироқ диққатни жамлаб ишлашни истасангиз, «уйдан ишламаяпман» деб тасаввур қилинг. Тайм-менежмент бўйича коуч бўлишимга қадар ишчи жадвалимда хаос ҳукм сурган. Компьютерда иш бошлайдиган вақтим аниқ бўлмаган, мен кўпинча кундузи учрашувларни ташкиллаштирар ёки шахсий ишларим билан шуғулланардим. Шахсий ҳаётимда аниқ вақт чекловлари бўлмагани боис ишимда ҳам шундай эди. Уйда бўлиб туриб, тез-тез почтамни текширмасам, виждоним олдида ўзимни айбдордек ҳис қилардим. Ўзимни ҳақиқий ҳордиқ чиқариш учун нолойиқдек ҳис қилардим.\nУйдан ишлаш учун «хизмат соатлари»ни аниқ белгилаб, бу вақт оралиғида нима мумкину нима мумкин эмаслигини режалаштирганимдан сўнг барчаси ўзгарди. Ўзимга ўзим савол берардим: «Идорада бўлганимда шу ишни қилган бўлармидим?» Агар жавоб инкор маъносида бўлса, буни белгиланган вақтгача ёки ундан кейин бажаришим кераклигини билардим. Уй ишлари, ҳар хил бошқа ишлар ва дўстлар билан учрашувларни ишдан ташқари соатларга кўчиришга тўғри келди. Баъзан тушлик вақтида қўнғироқларга жавоб беришим мумкин эди, албатта. Агар машинани таъмирлашдек шошилинч иш чиқиб қолса, уни ҳам кундузги пайтга белгилашим мумкин бўларди. Бироқ бу қоидадан истисно бўларди, холос. Чегараларни аниқ белгилаб, нафақат иш учун аниқ вақт белгилардим, балки ишдан ташқари вақтларда бемалол шахсий ишларим билан шуғулланардим ва бунинг учун виждоним қийналмасди.\nСаъй-ҳаракатларингиз зое кетмаслиги учун дўстларингиз, қариндош-уруғларингиз ва танишларингизга уйдан туриб ишлайдиган кунлар – бўш кунлар эмаслиги, шу боис улар бошқа машғулотларга тўғри келмаслигини тушунтиринг. Масалан, уйда яқинларингиз билан қолсангиз, шундай дейишингиз мумкин: «Бугун соат 8:00дан то 17:00га қадар компьютерда ишлашни режалаштирганман. Тушлик устида гаплашишимиз мумкин, қолган пайт банд бўламан». Шу билан бирга, уйда ўзингиз ёлғиз ишлашингиз мумкин бўлган бурчакка эга бўлиш тавсия қилинади.\nҚўшнингиз чиқиб қолдими? Худди ишхонада ҳамкасбингиз мурожаат қилгандек тасаввур қилиб, икки дақиқа ажратинг. Бироқ уни қаҳва ё чой таклиф қилиб, узоқ муҳокамаларга чорламанг. Бунинг ўрнига мулойимлик билан «Сиз билан суҳбатлашганимдан хурсандман, лекин ишимни тугатишим керак» денг ва ишдан ташқари вақтга ёки дам олиш кунига учрашув белгиланг.\nОхир-оқибат барибир иш билан боғлиқ бўлмаган нарсани ҳал қилишингиз керак бўлса, ишчи жадвалингиздан бунга тўғри келувчи вақт ажратинг. Масалан, оила аъзоларингиз уй ишларига ёрдам беришни сўрашса, фақат тушлик вақтида кўмак бера олишингизни айтинг. Вазифаларни «бўлаклар»га бўлиб бажариш ҳам мумкин. «Кийимларни кимёвий тозалашдан олиб келишим мумкин, лекин маҳсулотлар хариди эртангига қолади», дейиш мумкин.


«Норма Маслаҳатчи» газетасининг 2014 йил 12 август 31-сони - Gazeta.Norma.uz\n«Норма Маслаҳатчи», №31, 2014й. 12 август\nЎзбекистон Республикаси Олий Мажлиси Қонунчилик палатасининг Бюджет ва иқтисодий ислоҳотлар қўмитаси томонидан мамлакатимизда инвестиция муҳитини яхшилашнинг ҳуқуқий асосларига бағишланган давра суҳбати ўтказилди.\nБиржанинг бирламчи функцияси мол-мулкларнинг адолатли тақсимланишини таъминлаш эмас, балки биржага қўйилаётган товарнинг бозор нархини аниқлаш (котировка)дан иборатдир. Шу нуқтаи назардан ҳам янги таҳрирдаги Қонунда биржа активи ёки биржа товари деган тушунчаларга аниқ таъриф берилади.\nСтатистик, молиявий ва солиқ ҳисоботларини электрон шаклда тақдим этиш бўйича имкониятларнинг яратилгани тадбиркорларимиз учун айни муддао бўлаётир.\nЖамият иштирокчилари 2013 йил учун тақсимланган, бироқ тўланмаган фойдани устав фондини 339 млн сўмга, шу жумладан пул маблағлари билан 199 млн сўмга етказган ҳолда кўпайтиришга йўналтирдилар. Белгиланган тартибда таъсис ҳужжатларига ўзгартиришлар киритилди ва ҳокимлик ҳузуридаги тадбиркорлик субъектларини рўйхатга олиш инспекциясида рўйхатдан ўтказилди. Корхона ваколатли банкнинг пул маблағлари киритилганлиги тасдиғини тақдим этмасдан улгуржи савдони амалга оширишга лицензия олиши мумкинми, лицензиялаш органининг ҳаракатлари қонунийми?\nАгар ҳисобот йили якунлари бўйича корхонамиз микрофирма ва кичик корхоналар мезонига мувофиқ бўлса, йил ўртасида ягона солиқ тўловини тўлашга ўтишимиз мумкинми?\nБиржа савдоларида ғолиб бўлган юридик шахс билан тузилган биржа шартномаси бўйича ғолиб бўлган томон ўз мажбуриятларини тўлиқ ёки қисман бажармаган тақдирда уни ноҳалол етказиб берувчилар реестрига ким киритади ва Низомнинг 45-бандига кўра олти ойгача савдоларга қатнашиш ҳуқуқидан маҳрум қилиш таъсир чорасини ким қўллайди?\nЎзбекистон Республикаси Президентининг 2014 йил 7 апрелдаги ПФ-4609-сон Фармони 7-банди билан солиқларни ва бошқа мажбурий тўловларни тўлашда банклар хизматлари учун тўловлар ундириш амалиётининг бекор қилиниши белгиланган. Лекин бугунги кунда биздан банк хизмати учун тўловлар ундирилмоқда. ПФ-4609-сон Фармон бўйича имтиёз қачондан кучга киради?\nМаҳалла қўмитасидан ходим йил бошидан ҳеч қаерда ишламаганлиги тўғрисида маълумотнома керакми? Агар керак бўлса, ушбу талаб қандай меъёрий-ҳуқуқий ҳужжат билан асосланган?\nЎриндошга дастлабки синовни белгилаш ва у билан тўлиқ моддий жавобгарлик тўғрисида шартнома тузиш мумкинми?\nХодимларимиз доимий равишда тиббий кўрикдан ўтишади. Охирги кўрикда ходимларимизнинг бирида кўриш қобилияти ёмонлашганлиги аниқланди, шу туфайли у ўз ишини бажара олмас экан. Тиббий комиссия ташхисни тасдиқлади ва уни ишга қўймасликка қарор қилди. Бундай вазиятда Меҳнат кодексининг қайси моддасига асосланиш керак?\nМен 2014 йил март ойида 1 ойга иш ҳақи сақланмайдиган таътил олдим. Ушбу ойда 2 байрам куни бор – 8 март ва 21 март. Байрам кунлари иш ҳақи сақланмайдиган таътилга кирадими, яъни улар таътил муддатини белгилашда ҳисобга олинадими ёки олинмайдими?\nМен кейин ишдан бўшашни мўлжаллаган ҳолда таътил берилишини сўраб ариза ёздим. Тегишли буйруқ чиқарилди, мени у билан таништиришди. Бироқ таътил бошланишига 4 кун қолганда касал бўлиб қолдим. Таътил тугади, мен эса касалдан тузалганим йўқ. Кейин ишдан бўшашни мўлжаллаган ҳолда таътилни кўчириш ёки узайтириш тўғрисида ариза ёзишим мумкинми?\nЎғлим билан чет элга бормоқчиман. Бироқ турмуш ўртоғим билан ажрашганман, у оталигидан воз кечмаган. Бола билан чет эл сафарига чиқиш учун ундан расмий рухсат олишим керакми?\nОила тарқаб кетди. Бундай ҳол ҳаётда, афсус, учраб туради. Бироқ ҳар бир ажрашиш икки кишининг шунчаки ажралиши эмас. Икковлон бўлишиб оладиган нарсалар бор. Ажрашишнинг муҳим масалаларидан бири – мол-мулкни бўлиб олиш.\nМен бошқа мамлакат фуқаросиман, Тошкентда доимо прописка қилинган ҳолда Ўзбекистонда яшаш гувоҳномасига эгаман. Фарзандим Тошкентда туғилди ва ўрта мактабда ўқиди, бироқ мен каби у ҳам бошқа мамлакат фуқароси бўлиб, Тошкентда доимий прописка қилинган ҳолда Ўзбекистонда яшаш гувоҳномасига эга. Коллежнинг қабул комиссиясида айтишларича, мен ва ўғлим бошқа мамлакат фуқароси эканлигимиз сабабли у контракт асосида, яъни йилига 1 000 АҚШ доллари тўлаб ўқир экан. Бундай талаб қонунийми?\nМен ишчилик ихтисоси ва кўникмасини яхши ўзлаштирганман, муҳим буюртмалар тушадиган бошқа корхонада ўриндошлик бўйича ишламоқчиман. Бунинг учун қандай ҳужжатлар талаб қилинади, уларни кимга тақдим этиш керак?\n№30 5 август 2014


– Ўзбекистон ҳудудидан экспорт божхона тартиб-таомилига асосан олиб чиқилган товарларни реализация қилишга ноль даражали ставка бўйича ҚҚС солинади (СК 260-м. 1-қ. 1-б.).\nЭкспорт божхона режими – бу Ўзбекистон товари уни қайтариб олиб кириш мажбуриятисиз божхона ҳудудидан ташқарига олиб чиқиладиган режим (БК 29-м.).\nТоварлар экспорт қилинганлигини тасдиқловчи ҳужжатлар:\n● контракт ёки унинг тасдиқланган кўчирма нусхаси;\n● товарларни чиқаришни амалга оширувчи божхона органининг товарларни Ўзбекистон божхона ҳудудидан олиб чиқиш учун белгиси қўйилган божхона юк декларацияси;\n● Ўзбекистоннинг божхона ҳудудидан ўтказиш пунктида жойлашган божхона органининг товарлар белгиланган мамлакатга жўнатилганлигини тасдиқловчи белгиси қўйилган, товарга илова қилинадиган ҳужжатлар (СК 261-м. 1-қ.).\nКўрганимиздек, товарлар экспортида ҚҚС бўйича оқибатларни аниқлашда у маълум ҳақ эвазига ёки бепул асосда амалга оширилиши аҳамиятга эга эмас. Бинобарин, товарлар экспортига (шу жумладан – бепул ўтказишга) ноль даражали ставка бўйича ҚҚС солинади.\nНоль даражали ставка бўйича солиқ солинадиган товарлар экспортида чет эллик сотиб олувчи томонидан экспорт қилинаётган товарлар учун ҳақ тўланганлигини тасдиқловчи банк ҳужжатидан кўчирма мавжудлиги ҳақиқатда олинган товарлар (хизматлар) бўйича ҚҚСни ҳисобга олиш учун мажбурий шартлардан бири ҳисобланади (СК 266-м. 1-қ. 5-б.). Шу боис бепул асосда товарлар экспортида сиз «кирувчи» ҚҚСни ҳисобга олишга ҳақли эмассиз.


16.10.2021 20:48 0 1587\nБразилиялик ҳимоячи Дани Алвес 2008–2016 йилларда тўп сурган қадрдон жамоаси «Барселона»га қайтмоқчи. Каталон клубига қайтиш 38 ёшли футболчи учун истиқболли режа бўлгани боис бу сафарги шартнома учун у молиявий иштаҳасини анчайин тийишга тайёр, дейилади «Esport3» телеканали хабарида.\nАлвес 2021 йилнинг сентябрида жамоасиз қолди: «Сан-Паулу» (Бразилия) билан шартномасини узди.\nДани Алвес фаолияти мобайнида «Барселона»дан ташқари «Ювентус», «Пари Сен-Жермен» ва «Севилья» каби жамоалар шарафини ҳимоя қилган.\nБарселона Дани Алвес\nСпорт 24/11, 08:20\n«Челси» «Ювентус»ни тор-мор этди, «Барселона» қийин ҳолатга тушиб қолди\nСпорт 20/11, 12:26\nСпорт 13/11, 10:05\nДани Алвес «Барселона»га қайтди


Камолиддин Беҳзод номидаги Миллий рассомлик ва дизайн институтида Дизайн факультети ҳамда Амалий графика кафедраси билан ҳамкорликда Таълим муассасаларида коррупциянинг олдини олиш ва унга қарши курашнинг маънавий ва маърифий асослари янада кенгайтириш мақсадида кўргазма ташкил этилди. – Kamoliddin Behzod nomidagi Milliy rassomlik va dizayn instituti\nКамолиддин Беҳзод номидаги Миллий рассомлик ва дизайн институтида Дизайн факультети ҳамда Амалий графика кафедраси билан ҳамкорликда Таълим муассасаларида коррупциянинг олдини олиш ва унга қарши курашнинг маънавий ва маърифий асослари янада кенгайтириш мақсадида кўргазма ташкил этилди. Кўргазмани Факультет декани Наргиза Алиева кириш сўзи билан очиб берди. Шунингдек Ёшлар билан ишлаш маънавият ва маърифат бўлими бошлиғи С.Зиёвиддинов Институт Ёшлар иттифоқи етакчиси А.Темиров кўргазмада иштирок этиб намойиш этилаётган асарлар билан яқиндан танишдилар.\nҲар бир инсон жамият ривожига ўз касби ва дунёқараши билан хизмат қилади. Бажараётган ишини сифатли бажариши ҳам пировард натижада Ватанга хизматга айланади. Хусусан, бугунги кўргазмада ўз ижодий ишлари билан иштирок этаётган талаба-ёшлар ҳам жамият ҳаётида учрайдиган коррупция каби жирканч иллатларга қарши кайфиятларини ўз ижодлари орқали кўрсатиб берган. Бу эса, аввало, ёш ижодкорларнинг ўзлари бу иллатларнинг жирканч эканлигини тушуниб етганларидан далолат. Қолаверса ўзгаларга ҳам буни уқтиришга ҳаракат қилаётганлари эса таҳсинга сазовор. Мана шу жиҳатдан бундай кўргазмалар бугунги кунимиз учун аҳамиятлидир. Бу кўргазма ташкилотчилари ҳам айнан шу мақсадда ушбу кўргазмани ташкил этдилар.


Мане ва Алькантара коронавирусдан тузалди. Икки футболчи ҳам «Эвертон»га қарши ўйинга тайёр\nСадио МанеТьяго Алькантара\nАнглия Премьер-лигаси 5-туридаги «Эвертон»га қарши ўйин олдидан «Ливерпуль» асосий таркибига икки нафар футболчи қайтди.\n«Коронавирус сабабли икки ҳафта давомида клуб сафида бўлмаган яримҳимоячи Тьяго Алькантара ва ҳужумчи Садио Мане вирусдан тузалиб яна жамоа машғулотларига қайтган. Икки футболчи ҳам «Эвертон»га қарши «мерсисайд дербиси»га майдонга тушишга тайёр», - деб ёзади Liverpool Echo.\nТьяго сентябрь охирида инфекция юқтириб олган бўлса, Манеда октябрь ойининг дастлабки кунларида вирус аниқланганди.\nМаълумот учун, «Эвертон» – «Ливерпуль» баҳси 17 октябрь куни «Гудисон Парк»да ўтказилади. Ўйин соат 16:30да бошланади. «Эвертон» 12 очко билан АПЛда пешқадамлик қилаётган бўлса, «Ливерпуль» 9 очко билан 5-ўринда бормоқда.


ҲУҚУҚИЙ БИЛИМЛАР ОШИРИЛДИ - AUZ.UZ\nЖалақудуқ тумани маъмурий суди, Ўзбекистон автомобил транспорти агентлиги вилоят бошқармаси, ички ишлар бўлими ҳамкорлигида фуқароларнинг ҳуқуқий саводхонлигини ошириш, коррупция ва унинг жамият тараққиётига салбий таъсири мавзусида давра суҳбати ўтказилди. Унда транспорт ва хизмат кўрсатиш касб-ҳунар коллежи жамоаси ҳамда ҳудуддаги маҳалла фуқаролари иштирок этдилар.\nТадбирда сўзга чиққан Жалақудуқ тумани маъмурий суди раиси Б.Абдуназаров мамлакатимизда суд-ҳуқуқ тизимида олиб борилаётган ислоҳотлар, соҳани демократлаштириш ва эркинлаштириш, фуқароларнинг ҳуқуқ ва қонуний манфаатларини химоя қилишдаги роли хусусида гапирди. Шунингдек, коррупцияга қарши олиб борилаётган ишлар ва ундан кўзланган мақсад, вазифаларга тўхталди.\nШунингдек, давра суҳбатида одам савдоси, жамоат хавфсизлигига қарши жиноятлар, фирибгарлик сингари иллатларнинг олдини олишда ҳамкорликдаги ишларни кучайтириш ҳақида сўз юритилди.\nТадбир давомида транспорт ҳаракати ҳамда ундан фойдаланиш, хавфсизликка қарши жиноятлар ва уларни келиб чиқишига йўл қўймаслик мавзусида фикр-мулоҳазалар билдирилди.\nТашкилотчилар иштирокчиларни қизиқтирган саволларига атрофлича жавоб қайтардилар ҳамда уларни қийнаётган муаммоли масалалари юзасидан ҳуқуқий маслаҳат бердилар.


Россия Беларусга 3,5 млрд долларлик ташқи қарзни қайтаришда ёрдам беради – Kommers.uz\nМолия\t19:50 | 17.2.22\nРоссия Беларусга 3,5 млрд долларлик ташқи қарзни қайтаришда ёрдам беради\nАввало республиканинг Россия ва ЕБТЖ олдидаги 1 млрд доллар қарзини қайта молиялаш кўзда тутилган.\nРоссия Беларуснинг 3,5 миллиард долларлик давлат ташқи қарзини қайта молиялаштиришда ёрдам бериш бўйича таклифларини кўриб чиқишга тайёр. Бу ҳақда Россия молия вазири Антон Силуанов маълум қилди.\nҚайд этилишича, декабрь ойида Минск Евроосиё барқарорлаштириш ва тараққиёт жамғармаси (ЕБТЖ) орқали қарзни қайта молиялаштиришни қоплаш учун 3,5 миллиард доллар керак бўлганини маълум қилган. Силуановнинг сўзларига кўра, ЕБТЖда бундай пул йўқ.\n«Биз қўшнимизга таъсир қилган чекловлар контекстида Беларуснинг ташқи кредиторлар, биринчи навбатда Россия Федерацияси олдидаги қарз мажбуриятларини қайта молиялаштиришни қўллаб-қувватлаш зарурлигини кўрмоқдамиз», деган россиялик вазир.\nУнинг сўзларига кўра, Москва Беларуснинг Россия олдидаги қарз мажбуриятларини қайта молиялаштиришда ёрдам беришни муҳокама қилишга тайёр. Аввало, Россия ва ЕБТЖга қарзни қайтариш кўзда тутилган, бу йилига тахминан 1 миллиард долларни ташкил этади.\n«Бу қандай форматда бўлади — Евроосиё жамғармаси орқалими ёки давлатлараро кредитларми, биз қарор қиламиз», — деган Антон Силуанов.\nУнинг таъкидлашича, Россия Беларусга ёрдам беришга қатъий қарор қилган.\nТаъкидланишича, ноябрь ойи охирида Беларусь Молия вазирлиги 2021 йил бошидан буён Беларуснинг ташқи давлат қарзи 5,8 фоизга (1 миллиард доллар) ошганини маълум қилган. Ички давлат қарзи йил бошидан буён 16,2 фоизга (1,4 миллиард рубль) ошган ва 10,2 миллиард рублни ташкил этган. 2 декабрь куни АҚШ Беларусга қарши, жумладан давлат қарзи бўйича ҳам, санкциялар киритган.\nАввалроқ Лукашенко Украинанинг Беларусь калийли ўғитларидан воз кечганини айтгани хабар қилинганди. Шунингдек, АҚШ Путин атрофидаги элита вакилларига нисбатан санкциялар тайёрлаётгани ҳақида хабар берилди.


Бугун мамлакатимиз бўйлаб мустақиллигимизнинг 29 йиллик шодиёналари кенг нишонланмоқда. Қашқадарё вилоятининг Қарши шаҳрида Миллий гвардия Қўриқлаш бошқармаси учун қуриб битказилган тўрт қаватли маъмурий бинонинг топширилиши соха ходимлари учун ҳақиқий байрам туҳфаси бўлди. Мазкур иншоотнинг тантанали очилиш маросимида Миллий гвардия қўмондони Р.Джураев, Қашқадарё вилоят ҳокимлиги, ҳарбий округ қўмондонлиги, ҳуқуқни муҳофаза қилувчи органлар ҳамда сектор раҳбарлари, давлат ва жамоат ташкилот вакиллари ҳамда оммавий ахборот воситалари ходимлари иштирок этди.\nСўз олганлар тадбир иштирокчиларини энг улуғ ва энг азиз байрам билан самимий муборакбод этиб, Миллий гвардия Қўриқлаш хизмати ходимларининг мустақиллигимизни мустаҳкамлаш, тинчлигимизни асраш йўлида қўшаётган муносиб ҳиссаларини алоҳида эътироф этишди.\nШундан сўнг, Ватанимиз тинчлиги йўлида фидокорона хизматлари билан жонкуярлик кўрсатаётган, сафдошларига эса ўрнак бўлаётган Қўриқлаш хизматининг бир гуруҳ ходимлари Миллий гвардия қўмондонининг буйруғига асосан III даражали “Намунали хизматлари учун” кўкрак нишони, фахрий ёрлиқ ва эсдалик совғалари билан шунингдек, бир нафар ходим муддатидан олдин махсус унвон билан тақдирланди.\nТантанали маросимдан сўнг тадбир иштирокчилари маъмурий бинода яратилган шарт-шароитлар билан яқиндан танишиб чиқдилар. Бугун вилоятда 1 минг 346 та объект ва 311та хонадон Қўриқлаш хизмати ходимлари томонидан ишончли қўриқланиб келинмоқда. Янги маъмурий бинонинг навбатчилик хизмат хонаси замонавий ускуналар билан жиҳозлангани эса, иш самарадорлигини янада оширишда муҳим омил бўлиб хизмат қилади. Хусусан, замонавий интеграллаштирилган техник қурилмалар билан жиҳозланган марказлашган тизим орқали барча қўриқловдаги объектларни электрон назорат қилиш имконияти яратилди. Бундан ташқари, вилоятдаги 16 та ўта муҳим тоифаланган обьектларда IP камералар ўрнатилган ҳолда, кириб чиқиш online тартибда қўшимча назорат қилиниши йўлга қўйилди.\nШунингдек, маъмурий бинода барча хизмат хоналари замонавий компьютер технологиялари ва керакли ускуналар билан жиҳозланган. Ходимларнинг маънавий оламини бойитиш ва улар ўртасида китобхонликка бўлган қизиқишни янада ошириш мақсадида кутубхона фаолияти йўлга қўйилди. Кутубхона бадиий ва соҳавий адабиётлар, даврий нашрларни ўзида мужссам этган. Руҳий енгиллик хонасида эса, ходимларнинг мароқли ҳордиқ чиқаришлари учун шароитлар яратилган ва турли хил психологик тренинглар ташкил этилади.\nХодимларнинг спорт билан доимий шуғулланишлари учун замонавий спортзал фаолияти йўлга қўйилди. Бу ерда ўн беш турдаги спорт анжомлари мавжуд бўлиб, яратилган шароитларнинг барчаси қўриқлаш хизмати ходимларининг жисмоний ҳолатини яхшилаш йўлида хизмат тқилади.\nБу каби эътибор ва ғамхўрлик соҳа ходимларини ўз хизмат вазифасини бажаришда бор куч ва ғайратини сафарбар этишга ундайди. Бу эса, юртдошларимизнинг тинч ва хотиржам, фаровон ҳаёт кечиришлари йўлида хизмат қилиши билан яна ҳам аҳамиятлидир.\nСайтдаги охирги янгиланиш 02.12.20 11:00


Абдулазиз Камилов Россиянинг Ўзбекистондаги янги элчисини қабул қилди - UzNews.uz\n12 апреля, 18:41 424 0\nАбдулазиз Камилов Россиянинг Ўзбекистондаги янги элчисини қабул қилди\nТашқи ишлар вазири Россиянинг Ўзбекистондаги янги элчисидан ишонч ёрлиқлари нусхасини қабул қилиб олди.\nБугун, 12 апрель куни Ўзбекистон ташқи ишлар вазири Абдулазиз Камилов Россия Федерациясининг Ўзбекистондаги фавқулодда ва мухтор элчиси этиб тайинланган Олег Малгиновни қабул қилди. Бу ҳақда ТИВ матбуот хизмати хабар бермоқда.\nИшонч ёрлиқлари нусхасини қабул қилар экан, вазир элчини Ўзбекистондаги фаолият бошланиши билан табриклади ҳамда унга юксак ва масъулиятли лавозимда муваффақият тилади.\nУчрашув давомида томонлар Ўзбекистон-Россия стратегик шериклик муносабатларининг ҳозирги ҳолати ва ривожланиш истиқболлари, шунингдек, халқаро ташкилотлар доирасидаги ҳамкорлик масалаларини муҳокама қилдилар.\nОлий ва юқори даражада бўлажак тадбирлар жадвали ва кун тартиби кўриб чиқилди.\nМузокараларда минтақавий ва халқаро масалалар бўйича ҳам фикр алмашилди.


Тошкентдаги тунги клубда жанжал: қурбон ҳам...\n30.10.2019 22:22 0 16582\n28 октябрь куни тахминан соат 21:00ларда 24 ёшли ва 30 ёшли икки фуқаро Чилонзор туманида жойлашган “Уголок” кафесида кечги таом билан спиртли ичимлик истеъмол қилишган.\nСўнг, улар келишиб олиш учун кафедан ташқарига чиқиб, муштлашишган. Муштлашув оқибатида мижозлардан бири жароҳат олган. У шериги билан таксига чиққан, бироқ ҳеч қанча юрмасдан, ўртоғининг мазаси бўлмаётгани учун автомобилдан тушган.\nФуқаронинг ўлими бўйича олинган дастлабки суд тиббий ташхисига кўра, ўткир юрак қон томир етишмовчилиги ва спиртли ичимликдан заҳарланиш ҳолатлари аниқланган ва ҳеч қандай тан жароҳати аломатлари йўқлиги тўғрисида маълумот берилган.\nЧилонзор тумани ИИО ФМБ кафе қўриқчиларига нисбатан Жиноят кодексининг 277-моддаси (безорилик) 2-қисми “б” банди бўйича жиноий иш қўзғатган. Тергов ҳаракатлари давом этмоқда.\nТошкент жанжал тунги клуб


20:53 04.05.2017 (Янгиланган 21:21 04.05.2017) Ҳавола олиш\nХонанданинг 24-25 май кунлари ўтказиладиган концертига чипталар 128 минг сўмгача нархда сотилиши хабар қилинмоқда\nТОШКЕНТ, 4 май — Sputnik. Таниқли ўзбек хонандаси Юлдуз Усмонова Душанбе, Хўжанд ва Турсунзода шаҳарларида май ойи охирларида концерт беради, деб хабар қилмоқда Sputnik Тожикистон.\n"У 14 кун давомида Тошкентда концерт берди. Энди эса хонанда Тожикистонга таклиф этилди", — дея изоҳ берган Раҳматова нашрга берган интервьюсида.\nТаъкидланишича, Ўзбекистон халқ артисти Юлдуз Усмонова Душанбе шаҳрида иккита яккахон концерт дастурини тақдим этади. Шунингдек, Хўжанд ва Турсунзода шаҳарларида ҳам чиқиш қилиши кутилмоқда.\nКоҳи Борбад ижараси ўта қиммат бўлгани учун хонанданинг концерти Душанбедаги Амфитеатрда ўтказилиши маълум қилинди.\n"Тошкентда у тожикча қўшиқни чакан кийган ҳолда ижро этди. Ва бу бизга жуда манзур бўлди", — дея тушунтирган ташкилотчи.\n"Охирги йилларда Ўзбекистонлик хонандалардан ҳеч ким Тожикистонда чиқиш қилмаган, икки мамлакат ўртасида алоқалар тиклангач, биз ўзимизнинг яқин дўстимизни таклиф қилишга қарор қилдик ва концертни "Дўстнинг қайтиши" деб номладик", — деб айтган Раҳматова.\nЮлдуз Усмонованинг концерт дастурига чипталар 128 минг сўмгача нархда сотилаётгани қўшимча қилинган.


"Барселона" ёзда бир нечта футболчисини сотишига тўғри келади - Offside.uz – Offside'да бўлинг, офсайдда қолманг!\n"Барселона" ёзда бир нечта футболчисини сотишига тўғри келади\nУлар молиявий фэйр-плейни бузмасликлари учун шундай қилишлари керак.\nКаталониянинг "Барселона" клуби мавсум якунлангач бир нечта футболчисини сотиб юбориши шарт.\nESPN тарқатган хабарга кўра “кўк-анор ранглилар” жами ҳисобда 124 миллион евролик футболчи сотишлари керак.\n“Барса” раҳбарияти бу борада “Бавария”ни бразилиялик вингер Филиппе Коутиньони 120 миллион еврога тўлиқ сотиб олишига умид боғламоқда. Шунингдек каталонияликлар немис клубига ўзининг хорватиялик етакчи ярим ҳимоячиси Иван Ракитичнинг хизматларини ҳам таклиф қилишга тайёр.\n09/10, 12:00 0


Коронавирус: Бразилия Россияни ортда қолдирди - Халқ сўзи\nКоронавирус: Бразилия Россияни ортда қолдирди\n13:02 23 Май 2020 Дунё\nБразилия коронавирус инфекциясини юқтириш ҳолатлари сони бўйича Россияни ортда қолдириб, 2-ўринга кўтарилди, дея хабар берди dw.com.\nЖон Хопкинс университети маълумотларига кўра, 23 майга ўтар кечаси ҳолатига кўра, Бразилияда 330 890 та коронавирус инфекцияси қайд этилган, Россияда эса беморлар сони 326 448 нафарни ташкил қилмоқда.\nСўнгги 24 соат ичида Бразилияда 20 803 киши коронавирус билан касалланган, бу мамлакатдаги пандемия бошлангандан бери рекорд кўрсаткич. Инфекция туфайли бир кунда 1001 киши, пандемия бошлангандан бери 21048 киши вафот этган.\nЖаҳон соғлиқни сақлаш ташкилоти фавқулодда ҳолатлар бўйича раҳбари Майк Райан жума куни Жанубий Американи “касалликнинг янги ўчоғи”, Бразилияни эса “энг кўп зарар кўрган мамлакат” деб атади.


8 йил аввал 1617 siyrat.uz\n«Айтинг (эй Муҳаммад): «Агар Аллоҳни севсангиз, менга эргашинглар. Шунда Аллоҳ сизларни севади ва гуноҳларингизни мағфират қилади. Аллоҳ (гуноҳларни) мағфират қилгувчи, меҳрибондир» (Оли-Имрон сураси, 31-оят). Севиш… Аллоҳни севиш… Аллоҳ севганни севиш… Аммо уни қандай севамиз? Яна ҳам тўғрироғи севгимизни қандай исботлаймиз? «Сени жуда севаман, Яратган Эгам! Сизни жуда яхши кўраман, эй Аллоҳнинг Расули!» деймизми? Бу даъво исбот талаб қилмайдими? Аллоҳ ва Расул нурига парвона ошиқлар каби бўлишимиз керак эмасми? Бу ишқ насими эсмаган кўнгиллар хазонга айланмайдими? Уни севиш… Ота-она, бола-чақа, мол-дунё ва ҳатто ўзимиздан ҳам ортиқроқ даражада севиш. Бу севги билан иймоннинг чўққисига эришмоқ ва коинот сарварига уммат бўлмоқ… Уни севиш… У севилгач, Унинг барча яратиқлари ҳам севилади. У севганлар ҳам севилади. Ва бу севги амал дафтаримизга ибодат бўлиб ёзилади… Уни севиш… Унга кўнгил бериш… Унда Уни топиш, Уни билиш ва Унда Унинг зарраси бўлиш… Менликдан воз кечиш… Иккилик йўлини тарк этиб, бирлашиш, бирлик йўлига равона бўлиш… Ишқдан телба бўлиш… Ёниб-қовжираш… Фақат У билангина мавжуд бўла олиш… У билан борлиқ моҳиятига етиш. Уни билиш… Уни англаш билан ҳамма нарсани англаш… Уни топиш… Уни топган ҳамон ҳамма нарса топилади. Усиз ҳеч нарса бўлмайди. У билан бутун борлиқ мавжуд. Пайғамбаримиз соллаллоҳу алайҳи васаллам гулларининг гўзал ифорлари чўл иқлимида увол бўлмаслиги керак. Бу ифорни раҳмат шамоли олиб келиши керак. Шунда қовжироқ тиканлар ҳам жонланиб гуллаши, бу гуллар эса зулмат кўнгилларни чечакка айлантириши лозим. Севиш керак, севдириш керак… Зулматлар ойдинлашиб, ойдинлик ёрқин нурларга айланиши керак. Буларнинг ҳаммаси қандай содир бўлади? Кўнгиллар қандай туташади? Уларда ишқ қандай алангаланади? Кўнгилдан кўнгилга узалиб келаётган бу ишқ маёғи, севги назокати қандай бунёд бўлади? Ҳамма гап икки нарсада… Қолган нарсалар шу иккисига элтувчи рамздир. Қуръон ва суннат… Аллоҳнинг каломи, Пайғамбар алайҳиссаломнинг буйруқлари… Жон шу иккиси асосида жон бўлади. Кўнгиллар шу билан оловланади. Шунчалар олов оладики, ҳатто тошларни ҳам эритиб юборади. Қўлёзмалардан ўрнак олиш, ташвиқ қилиш ёки ўрнак олганимизни айтиб мақтаниш жуда қулай. Аслида бутун маҳорат, маърифат шундай яшаганлардан ўрнак олишдир. Ва У каби яшаш… Улар каби… Пайғамбаримиз алайҳиссалом каби… Саҳобаи киромларимиз каби… Пайғамбаримиз алайҳиссаломнинг оила аъзолари каби… Булар кимлар? Маълумки, Расулуллоҳ соллаллоҳу алайҳи васалламнинг уч ўғил, тўрт қиздан иборат етти фарзандлари бўлган. Ўғиллари (Қосим, Абдуллоҳ, Иброҳим) болалик чоғларидаёқ вафот этиб кетишган. Қизлари эса улғайиб, ўзларидан кўпайишган. Тўрт куёв гул, нодир чечак эди. Атиргулнинг ғунчалари эди улар. Атиргулнинг ғунчалари… Ҳазрат Зайнаб, ҳазрат Руқайя, ҳазрат Умму Кулсум ва ҳазрат Фотима… (Аллоҳ ҳаммаларидан рози бўлсин!) Раҳмат насими асрлар оша бу гулларнинг тароватли бўйини келтирмоқда. Буни ҳамма ҳам ҳис эта олмайди. Англаганлар сезади бу ифорни. Ва чуқур-чуқур нафас олиб, у билан ўзларини тўлдирадилар. У билан қайта жонланишади… Чечак бўлишади, гулга айланишади, кўнгил кўпригини қуришади ва… йўлга чиқишади. Йўлга чиқиш, уларнинг изидан кетиш. Эркак-аёл, ёш-қари – ҳаммага ибрат. Намунаи имтисол… Пайғамбаримиз алайҳиссаломнинг қизлари ва куёвлари… Инжа ҳаёт. Бу гўзал ҳаётдан ола билганимиз далиллар дарёси… Қани ўша кунларга… Ўша кунларни бугунга қайтаришга… Ўрнак олиб, ўрнак бўлишга…


Мавсум тараддуди-2018: БУХОРО\n17.01.2018 16:11 | Клублар\nАксарият жамоалар каби “Бухоро” ҳам тайёргарлик ишларини янги йилдан кейин бошлади. 5 январдан Тошкентда йиғилган жамоа машғулотларини “NBU-Осиё” стадионида олиб борди. 13 январь куни “Машъал” жамоасига қарши ўртоқлик учрашувида дуранг натижа қайд этилди - 2:2. Кечадан қисқа муддатли таътилга чиққан футболчилар 19 январь куни яна Тошкентда йиғилади. 23 январь куни “Қўқон -1912”, 27 январда эса “Бунёдкор”га қарши ўртоқлик учрашувлари белгиланган.\nЎтган мавсум якунида жамоани бир қатор футболчилар тарк этишди. Булар - Акмал Турсунбоев (“Металлург”га), Муҳиддин Худоёров, Алишер Саматов, Азамат Алланиёзов (“Навбаҳор”га), Зоҳир Примов, Крил Пасичник, Иворь Вайцер, Сухроб Неъматов, Алишер Саноев.\nТаркибда бўлган, бироқ шартнома муддатлари якунланган Бобур Амонов, Тоҳир Шамшитдинов, Раббим Ҳасанов, Санъат Шихов, Саламат Қутибоев, Артём Филипосян, Нозим Умуровлар билан ўртадаги келишув яна бир йилга узайтирилди. Сардор Сулаймонов (“Динамо”дан), Шавкат Саломов (“Атирау”дан, Қозоғистон), Шавкат Муллажонов, Раҳматулло Бердимуродов (иккаласи ҳам “Олмалиқ”дан), Шахбоз Эркинов (“Насаф”дан) билан янги шартномалар тузилди. Шунингдек, йиғинларда беларуслик Сергей Русецкий ҳамда ўтган мавсумда “Машъал”да ўйнаган Фирдавс Асадов иштирок этди. Акмал Турсунбоев ортига қайтди. Машғулотларда қатнашган Никита Рибкин (“Қўқон-1912”) эса йиғин сўнггида жамоани тарк этди.\nМураббийлар режасига кўра, мавсум бошлангунга қадар ҳар бир ампуалада икки нафардан муносиб ўйинчилар жой олиши кўзда тутилган.\nЖамоа янги мавсумда қайси компания бренди остида, қандай рангдаги спорт кийимларида майдонга тушишлари ҳақида ҳали бирор ечимга келганича йўқ.\n5 Холмуҳаммедов Мурод 8\n6 Йован Жокич 8


Муносабат 07.07.2020 14:02\nКоррупцияга қарши курашиш мавзуси янгилик эмас. Бу иллатга барҳам бериш бўйича ташкилий-ҳуқуқий чоралар кейинги вақтда янада кучайтирилди. Лекин биз ҳамон коррупциянинг оқибатига қарши курашиш билан оворамиз. Аслида ҳар қандай иллатга қарши курашиш эмас, балки унинг олдини олиш самаралироқ усул ҳисобланади.\nМамлакатимизда “Коррупцияга қарши курашиш тўғрисида”ги қонуннинг қабул қилингани ва Коррупцияга қарши курашиш бўйича республика идоралараро комиссияси ташкил этилганидан мақсад ҳам шу эди. Аммо коррупцияга қарши курашишда битта ташкилий тузилманинг сайъ-ҳаракати етарли эмас. Жамоатчилик ва парламент назоратининг салоҳиятидан тўлиқ фойдаланмасдан, коррупциянинг вужудга келиш омилларини таҳлил қилмасдан туриб мақсадга эришиб бўлмаслиги аниқ.\nКоррупция жиноятининг ижтимоий хавфли томонлари шунчаки, демократик қадриятлар қарор топиб бораётган шароитда давлат амалдорлари томонидан мансаб мавқеини суиистеъмол қилиш ҳоллари ҳокимият обрўйига путур етказади. Амалга оширилаётган жамиятни демократлаштириш ва янгилаш, мамлакатни модернизация қилиш жараёнларини сусайтиради. Фуқароларнинг ҳуқуқлари ва қонуний манфаатларининг бузилишига олиб келади. Давлат ҳокимиятини халқ олдида обрўсизлантиради, ўсиб келаётган ёш авлод онгини захарлайди. Халқаро ҳамжамиятда давлат тўғрисидаги салбий тасаввурни юзага келтиради. Иқтисодиётнинг ривожланиши ва мустаҳкамланишига ўзининг аянчли таъсирини кўрсатади, натижада иқтисодиёт механизмлари инқирозга юз тутади.\nШунинг учун ҳам Давлатимиз раҳбари бу хавфли иллатга қарши курашишга доимий эътибор қаратиб келмоқда. Шу мақсадда парламент ва Президентга ҳисоб берадиган, коррупцияга қарши курашишга масъул бўладиган алоҳида орган ташкил этишни ҳам таклиф қилган. Коррупцияга қарши курашишда аҳолининг барча қатламлари, энг яхши мутахассислар жалб этилиши кераклиги, жамиятимизнинг барча аъзолари “ҳалоллик вакцинаси” билан эмланмаса, ўз олдимизга қўйилган юксак марраларга эриша олмаслигимиз таъкидланган.\nДарҳақиқат, коррупция баратарф этилса, мамлакатимизда ҳақиқий ишбилармонлик ва инвестиция муҳити яратилади, жамиятнинг барча тармоғи ривожланади.\nПрезидентимиз Шавкат Мирзиёев раислигида 30 июнь куни одил судловни таъминлаш ва коррупцияга қарши курашиш борасидаги вазифалар муҳокамасига бағишланган видеоселектор йиғилишида ҳам бу мавзу муҳокама марказида бўлди. Коррупцияга қарши курашиш агентлиги фаолиятига доир вазифалар белгилаб берилди.\nАйтиб ўтиш керакки, эндиликда коррупцияга қарши курашишда кадрлар тайёрлаш масаласига жиддий эътибор берилади. Шу мақсадда Инсон ҳуқуқлари маркази, Омбудсман, Тошкент давлат юридик университетига “Инсон қадр-қиммати - энг олий қадрият” махсус ўқув модули бўйича барча ҳуқуқ-тартибот идоралари раҳбар ходимларини ўқитиш вазифаси юклатилди.\nЖаҳон тажрибасидан келиб чиқиб айтадиган бўлсак, коррупциянинг олдини олиш ва унга қарши курашишда мутахассисларни тайёрлаш долзарб масала ҳисобланади. Хорижий давлатларда коррупцияга қарши курашиш бўйича махсус мутахассислар тайёрланади ва улар махсус малака ошириш курсларидан ҳам ўтказилади.\nМасалан, Францияда ҳуқуқшунослик даражасини олиш учун соҳа бўйича тўрт йил таълим олиш керак. Бу дастлабки босқич ҳисобланади. Малака ошириш курслари, йиллик аттестациялар юристларни мунтазам ўқиш ва изланишга ундайди.\nКоррупцияга қарши курашиш бўйича мутахассисларни тайёрлаш ҳақиқатан жуда долзарб масала. Чунки трансмиллий жиноят ҳисобланган коррупция жиноятчиликнинг бошқа турларидан ўзининг вужудга келишида муҳим ўрин эгалловчи омиллари ва ўзига хос хусусиятлари билан ажралиб туради. Буни аниқлайдиган ва бартараф этиш йўлларини кўрсата оладиган кадрлар тайёрлаш вақти келди.\nКоррупцияга қарши курашишда ва унинг олдини олиш мақсадида фуқароларда коррупцияга муросасизлик маданиятини шакллантириш; фуқароларнинг ҳуқуқий онги ва ҳуқуқий маданиятини ошириш; қонун устуворлигини ҳамда фуқаролар ҳуқуқ ва эркинликларини кафолатловчи суд-ҳуқуқ тизимини, коррупцияга қарши кураш олиб борувчи ҳуқуқни муҳофаза қилувчи органлар фаолиятини такомиллаштиришни изчил давом эттириш;\nдавлат хизматчиларини ижтимоий ҳимоялаш норматив-ҳуқуқий хужжатларни ишлаб чиқиш, уларнинг меҳнатига ҳақ тўлаш тизимини ислоҳ қилиш; мансабдор шахслар ўртасида одоб-ахлоқ қоидаларига қатъий риоя этилишини таъминлаш; коррупция домига илинган мансабдор шахсларни аниқлаш, тергов қилиш ва ҳукм этишнинг махсус таомилларини белгилаш; барча давлат органлари ходимларини мансаб вазифаларини ҳудудий ва соҳавий принцип асосида тизимли равишда ўзгартириб туриш (ротация) мақсадга мувофиқ.\nБарча соҳавий хизматларнинг раҳбарлик лавозимига тайинланаётган шахсларни билими, ташкилотчилик ва бошқарувчанлик қобилиятидан ташқари, юксак ахлоқий фазилатлари ва ватанпарварлик каби хислатларига алоҳида эътибор қаратилиб, уларни танлов асосида лавозимларга тайинлаш амалиётини янада такомиллаштириш зарур.\nБарча тоифадаги мансабдор шахслар ва уларнинг яқин қариндошларинингдаромад манбаи юзасидан мажбурий декларациялар тўлдиришини ташкиллаштириш; коррупцияга қарши курашувчи органлар томонидан юртимизнинг барча идора, ташкилот, муассасаларида режа асосида социологик тадқиқотлар олиб бориш; ҳуқуқ бузарликларни содир этиш имкониятини яратадиган, коррупцияга сабаб бўладиган омилларни аниқлашдолзарб аҳамиятга эга.\nХулоса ўрнида шуни айтиш жоизки, коррупция ҳар қандай давлат ва жамият тараққиётига жиддий путур етказади. Қолаверса, фуқароларнинг ижтимоий адолат, ҳақиқат ҳамда давлат органларига бўлган ишончини йўқотади. Шунинг учун ҳам мазкур иллатга қарши курашиш, унга нисбатан муросасиз муносабатни қарор топтириш йўлида қатъий ишлар олиб боришни давом эттириш зарур. Зеро, бугуннинг ўзида коррупцияга қарши кескин чоралар ишлаб чиқилмас экан, у демократик давлатнинг сиёсий ва ижтимоий институтларига салбий таъсир кўрсатади, мамлакат хавфсизлигига, умуман, жамиятга таҳдид солади.\nТДЮУ маъмурий ва молия ҳуқуқи кафедраси мудири ю.ф.ф.д., (PhD)


Озарбайжон Президенти Ўзбекистонда ишлаб чиқарилаётган маҳсулотлар (...)\nОзарбайжон Президенти Ўзбекистонда ишлаб чиқарилаётган маҳсулотлар билан танишди\nОзарбайжон Президенти Илҳом Алиев давлатимиз раҳбари ҳамроҳлигида Тошкент шаҳридаги Технопарк фаолияти билан танишди, деб хабар қилмоқда “Дунё” АА мухбири.\nДавлатимиз раҳбари матбуот хизмати маълумотига кўра, бугун Кўксаройда бўлиб ўтган музокараларда икки мамлакат ўртасида саноат кооперациясини кенгайтириш масалаларига алоҳида эътибор қаратилди. Юртимиздаги эркин иқтисодий зоналар, технопарклар бунинг учун қулай майдон.\nПойтахтимиздаги Технопаркда умумий қиймати 365 миллион долларлик 17 та лойиҳа йўлга қўйилган. Бугунги кунда шундан 13 таси ишга тушган бўлиб, электрон газ ҳисоблагич, музлатгич, саноат кондиционерлари ва совутиш тизимлари, лифт ва эскалаторлар, сув насослари, эшик ва дераза ромлари учун аксессуарлар ясалмоқда. Бу товарлар хорижий брендлар назорати остида тайёрланиши боис минтақа бозорларидан ўрин эгалламоқда.\nБу йил изоляция маҳсулотлари, сув иситиш ускуналари, ошхона техникаси корхоналари ҳамда логистика маркази фойдаланишга топширилади.\nОзарбайжон Президенти ва меҳмонларга бу ерда ишлаб чиқарилаётган маҳсулотларнинг афзалликлари ҳақида сўзлаб берилди.\nДавлат раҳбарлари саноат соҳаси мутасаддиларига биргаликда ишлаб, қўшма лойиҳаларни амалга ошириш, саноат кооперацияси ва савдони кенгайтириш бўйича кўрсатмалар берди.